RAMAI TAWAR DIRI JADI CALON MADU - EZLYNN TERUJA & TERKEJUT

Penyanyi Ezlynn, 39, yang sebelum ini menyuarakan hasrat melengkapkan empat isteri untuk suami tercinta, Wan Mohd Hafizam Wan Ismail, 45, itu meluahkan rasa teruja dan dalam masa sama terkejut apabila niat baiknya meraih maklum balas positif daripada ramai wanita lain yang sudi berkongsi kasihnya.

Katanya, hasrat berpoligami yang sudah tersemat sebelum bertemu jodoh dengan teman hidupnya kini yang merupakan penderma hati pertama negara itu sudah disuarakan selepas beberapa hari mereka mendirikan rumah tangga.

"Sebenarnya suami terkejut ketika saya luahkan hajat meminta dia melengkapkan poligami kepada empat isteri yang dibolehkan dalam Islam kerana saya yakin dia mampu menggalas tanggungjawab tersebut pada masa akan datang. Kemudian saya kongsikan pencarian misi empat madu itu di dalam laman sosial namun dengan persetujuannya dulu memandangkan perkara sebegini tetap bergantung kepada keputusannya.

Klik untuk gambar besar

"Bagi saya, suami adalah milik Allah dan kebahagiaan suami penting adalah segala-galanya selain saya hanya mahu mencari saham akhirat dengan reda serta syafaat Rasulullah. Selain berjumpa sendiri beberapa calon, menerusi hebahan di laman sosial saya terkejut apabila ada ramai lagi wanita yang sedia hidup bermadu," katanya yang kini bergelar isteri kedua.

Menurut penyanyi 'Hi Hi Bye Bye' itu, setakat ini sekitar lima orang wanita ada menghubungi dan menyatakan kesediaan untuk hidup bermadu dengannya. Sementara itu, Ezlynn yang menegaskan tidak pernah merahsiakan statusnya hidup bermadu ini mengakui kehidupan bersama suami tercinta terus disulami bahagia.

Lebih selesa tidak menyentuh pihak lain, katanya pada tahap dia hanya mencari reda Allah selain mendapat restu suami untuk melayari kehidupan dan kerjaya seni dengan lebih berkat. Terdahulu, Ezlynn atau nama penuhnya Ezlynn Ariffin mengumumkan bernikah dengan Wan Mohd Hafizam pada awal September.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIPINDAHKAN KE WAD BIASA - EWAN FAIR SEMAKIN BAIK SELEPAS DIBEDAH KELUARKAN DARAH BEKU DALAM OTAK

Keadaan penyanyi kumpulan rock Fair, Ewan atau nama sebenarnya Indra Gunawan Basri, 48, kini dilaporkan semakin baik, selepas seminggu iaitu pada Ahad lalu menjalani pembedahan mengeluarkan darah beku dalam otak bahagian belakang kepalanya.

Isterinya, Zurayati Shabdin, 44, meluahkan rasa syukur suaminya akan dipindahkan dari wad Unit Rawatan Rapi (ICU) ke wad biasa Hospital Sungai Buloh (HSB) hari ini.

"Keadaannya beransur pulih. Ewan dah tak pakai mesin pernafasan cuma dipasangkan tiub oksigen di hidungnya. Begitu juga bacaan tekanan darah dan oksigen kembali stabil berbanding sebelum ini.

"Ewan boleh bercakap tapi perkataannya belum jelas sangat. Begitu juga ingatannya okey. Dia boleh ingat pada mak, ayah dan ahli keluarga," jelasnya yang dipetik sebagai kepada Harian Metro.

Menurutnya, doktor memaklumkan suaminya masih dalam pemantauan dan perlu menjalani rawatan terapi serta senaman selepas ini.

"Belum dapat dipastikan bila dia akan dibenarkan balik sehingga betul-betul pulih. Berkenaan bantuan pula, saya ada pergi ke pejabat zakat semalam dan dimaklumkan ada bantuan akan diberikan dari segi makanan dan penjagaan seperti susu, lampin dewasa, katil dan kerusi roda.

"Rakan-rakan artis yang seangkatan Ewan ada yang beri sumbangan bantuan kilat kepadanya. Alhamdulillah, saya berterima kasih terhadap keprihatinan mereka," katanya.

Sebelum ini, Ewan dikejarkan ke Hospital Tanjong Karang oleh isteri, adik dan ibunya dan pemeriksaan doktor mendapati tekanan darahnya tinggi iaitu 220/175 dan diberikan ubat.

Ewan kemudian dipindahkan ke HSB untuk proses CT scan (ujian imbasan tomografi berkomputer) dan doktor mendapati ada pendarahan teruk di bahagian kepalanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMELUT RUMAH TANGGA - ELVINA MOHAMAD TAK KESAL KONGSI

Tidak menyesali tindakannya berkongsi kemelut rumah tangga di laman sosial sehingga menjadi bulan ramai, pelakon Datin Elvina Mohamad, 24, berkata, tindakan berkenaan dilakukan sebagai peringatan untuk golongan wanita: "Ia sudah pun berlaku dan saya tidak pernah menyesali tindakan itu. Biarlah masalah rumah tangga diketahui umum sekali pun, asalkan saya dapat memberi peringatan kepada wanita di luar sana supaya menjaga batas apabila berurusan dengan lelaki berstatus suami orang.

"Sebenarnya, saya dan suami sudah pun membuka buku baharu. Kalau boleh, kami sama-sama tidak mahu mengingati kembali peristiwa hitam yang berlaku hampir setahun lalu. Dugaan itu menguatkan lagi kasih sayang kami, malah mengeratkan hubungan saya dan suami. Dalam hal ini, saya tidak berhak meletakkan kesalahan itu di bahu suami semata-mata. Saya akui turut berbuat silap," kata ibu kepada seorang cahaya mata lelaki itu.

Peristiwa itu juga, menurut Elvina, banyak mengajar dirinya untuk lebih berwaspada: "Saya menjadi lebih berhati-hati bukan sahaja dengan suami, tetapi juga orang di sekeliling, termasuk ahli keluarga sendiri. Jika sebelum ini saya memberi sepenuh kepercayaan kepada semua orang, kini saya perlu menyimpan 20 peratus kepercayaan itu untuk diri sendiri," tuturnya yang hampir dua tahun mendirikan rumah tangga dengan ahli perniagaan, Datuk Mohd Haniff Borhan, 33.

Klik untuk gambar besar

Kemelut rumah tangga pelakon itu mula dihidu apabila dia menyelar tindakan seorang ejen insurans wanita yang didakwa cuba menggoda suaminya. Insiden berkenaan berlaku ketika Elvina sedang berpantang selepas melahirkan anak sulungnya, Karl Mateen, 1 Disember lalu. Sementara itu, bercerita mengenai kerjaya lakonan, Elvina bersyukur bakatnya masih mendapat tempat perhatian produser drama tanah air meskipun sudah berumah tangga dan memiliki cahaya mata.

Walaupun dia boleh sahaja duduk bersenang lenang di rumah sambil melayan anak tunggal, wanita terbabit memilih untuk kembali aktif berlakon selepas berehat lebih setahun: "Rugi menolak rezeki yang datang. Sewaktu mengandung, timbul juga sedikit kebimbangan jika kehadiran saya dalam industri tak diperlukan lagi. Namun, saya akui agak terkejut kerana selepas bersalin, saya tidak sempat berehat lama. Ada sahaja tawaran lakonan yang datang.

"Saya pula berlakon bukan kerana wang dan saya juga tidak mahu orang berfikir, apabila sudah berkahwin dengan orang berduit, kita tak perlu lagi bekerja. Sebenarnya, berlakon seakan-akan satu terapi. Jika sesetengah pelakon tidak suka berada di set, saya pula sebaliknya. Bagi saya, inilah kesempatan untuk bertemu dan bertanya khabar dengan rakan," ujarnya yang memastikan tidak bekerja sehingga jauh malam memandangkan anaknya masih terlalu kecil dan turut berkata dia bertuah kerana mempunyai suami yang sangat memahami kerjanya sebagai pelakon.

www.myartis.com / Sumber & foto: Berita Hiburan, Instagram Elvina Mohamad & Haniff Borhan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABILA HUDA: "ITULAH PEGUAM YANG NAK SAMAN SAYA DULU, MEROMPAK DUIT SAYA SEBANYAK RM900K"

Perkongsian pelakon Nabila Huda yang lebih mesra disapa Abil di laman Twitter baru-baru ini telah menjadi bualan apabila membuka ceritanya sebelum ini dengan peguam wanita tersebut. Menurut Abil, dia mendakwa peguam itu adalah individu yang mahu menyamannya sehingga mencecah RM900,000 beberapa bulan lalu.

Ketika ini, hangat diperkatakan mengenai peguam yang dikatakan mengeluarkan beberapa info berkenaan 'isu dalaman' tentang satu kes. Malah, peguam tersebut juga menjadi wakil kepada Orang Kena Tuduh (OKT) sehingga mendapat kecaman netizen selepas mengeluarkan beberapa kenyataan di media sosial.

Dalam entri tersebut, Nabila berkata dia tidak mengenali peguam tersebut dan turut terkejut apabila dirinya disaman apatah lagi perkara itu hanya diketahuinya menerusi media sahaja. Luahnya lagi, dia turut hairan apabila perkara itu dimaklumkan kepada media terlebih dahulu sedangkan dirinya yang disaman tidak tahu menahu.

Dakwa Nabila lagi, peguam tersebut yang memaklumkan kepada pihak media terlebih dahulu mengenai dia akan disaman tetapi tidak memberitahu kepadanya tentang perkara itu.

Klik untuk gambar besar

Bukan itu sahaja, Nabila turut mendedahkan mesej yang dikirim kepada pihak media untuk mengetahui siapa yang memberikan kenyataan mengenai isu saman menyaman itu.

Jelas Abil lagi, peguam tersebut juga seolah-olah menabur pasir ke dalam periuk nasinya dan bersyukur kerana dia tidak bertindak terburu-buru di atas peristiwa hitam itu kerana mengetahui ia hanyalah satu 'permainan' di media sosial.

Sementara itu, Abil menjelaskan dia tiada niat untuk mengeruhkan keadaan tetapi rimas apabila wajah peguam itu sering muncul di media sosial. Dalam pada itu, Nabila turut menitipkan pesanan supaya tidak mencari populariti dengan cara mudah kerana menjadi terkenal bukan sesuatu yang mudah.

Dalam masa sama, Nabila juga berpesan agar sentiasa mencari rezeki yang halal dan bukannya dengan cara 'merompak' semata-mata untuk hidup mewah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU TERUJA ELLA BERGELAR ISTERI SABTU INI

Ibu mana yang tidak gembira apabila anaknya yang mungkin di gelar sebagai anak dara tua kerana berusia 46 tahun akhirnya bertemu jodoh. Perasaan berdebar itulah yang dirasai oleh Yang Asmah Yong, 85, apabila juruterbang syarikat penerbangan Firefly, Azhar Ghazali meluahkan hasrat mahu memperisterikan anaknya.

Anak yang dimaksudkan itu tidak lain yang tidak bukan ialah Ella atau nama sebenarnya Norzila Aminudin yang sebelum ini agak liat 'jatuh cinta'.

“Ibu memang gembira akhirnya anak keenamnya itu bakal bertemu jodoh. Keinginan untuk menjadikan Ella sebagai isteri itu diluahkan sendiri oleh Azhar ketika dia datang bertemu dengan ibu,” kata Kakak Ella yang dikenali sebagai Saidatulnisa Aminuddin kepada media.

Untuk info, Ella baru-baru ini mengesahkan bakal menamatkan zaman bujang pada 7 Julai 2012 (Sabtu) di rumah keluarganya di Teluk Gadong, Klang, Selangor. Difahamkan, akad nikah akan dilakukan selepas waktu Isyak hanya untuk saudara mara dan jemputan khas sahaja.

Selepas akad nikah, majlis resepsi akan diadakan di Pusat Konvensyen Antarabangsa, Putrajaya pada 1 Disember 2012.

“Kami berharap apa yang dirancang ini berjalan dengan lancar dan saya bagi pihak keluarga mahu meminta maaf kepada mereka yang tidak di undang kerana ia hanyalah sebuah majlis kecil-kecilan melainkan majlis resepsi yang akan dibuat hujung tahun ini,” tambahnya.


9 GAMBAR - NEWBORN PHOTOSHOOT ANAS MUSLIM, ANAK ASHRAF MUSLIM & NOOR DAYANA

Aksi 'newborn photoshoot' Anas Muslim, anak Ashraf Muslim dan Noor Dayana Lokman yang lahir pada 10 Disember lalu.

Seperti biasa, team 'The Photolicious' telah terpilih untuk menjadi 'official photographer' bagi photoshoot tersebut.

Enjoyzzz...

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BAPA SISSY IMANN: "KENAPA ADA MANUSIA DUNIA NI, ZALIM EK? IMPAKNYA AMAT BESAR SEHINGGA BAKAL MEMUSNAHKAN IMPIAN SEORANG AYAH..."

"Aku masih ingat masa dia seusia 5 tahun. Dia pernah dimarahi Pak Longnya kerana suka menjerit (annoyingly). Aku terasa hati, tapi aku tak marah Pak Longnya kerana aku tau itu salah dia.

"Aku berasa, kalau itu Pak Longnya, blood related, aku masih boleh terima tapi aku terfikir boleh ke aku terima kalau orang luar buat benda yang sama? Aku ambik langkah untuk panggil guru vokal untuk mengajar Sissy untuk belajar control suara dia, supaya tak kena marah dengan orang lain.

"Tak sangka dengan bantuan guru vokal tu, sabar mengajar, diusia 16 tahun, dia trpilih menyertai Koir Kebangsaan oleh Datuk Syafinaz Selamat.
Apa yang membanggakan aku, dia membawa pulang 3 Trofi Kemenangan di Bali International Choir Festival dalam kategori vokal.

"Pertandingan ini bertaraf dunia. Aku rasakan modal aku selama ni berbaloi. Thank you Datuk Syafinaz kerana membimbing anak aku (Sissy Imann) dengan baik dan berjaya mejadi dia yang sekarang ni.

Klik untuk gambar besar

"Atas itu juga lah bermulalah karier di industri hiburan bila dilamar dan dismbar oleh syarikat rakaman. FYI, bukan saja dalam negara ek, tapi ada juga dari luar negara.

"Sebelum dia merakam album di London, dia ada buat presentation untuk dapatkan budget dari aku. Yang menyentuh perasaan aku bila dia kata,
"Yhnda/Bonda, 9 tahun kakak dalam industri and belum sekali kakak belanja untuk beli handbag mewah berjenama.

"Boleh tak kakak guna budget itu untuk rakam album kat London? That is my ultimate dream as singer, composer, singer song writer and all, please 🙏"
Without a slight doubt, aku restu saja what ever cost it takes.

"She is so3 excited. Cant wait 2/2/23 untuk album release. Dah rancang macam2 and dah book date bersama wartawan2. tapi......😔. Runtun hati ini bila pagi ni bila aku terbaca dia buat keputusan seperti yang dia post di IG.

"Kenapa ada manusia dunia ni, zalim ek? Impak nya amat besar sehingga bakal memusnahkan impian seorang ayah yang nak tengok anak dia berjaya. Bertahun aku tunggu.

"Namun demikian Alhamdulillah dalam kezaliman, ada juga insan2 yang berhati mulia yang masih memberi dia sokongn untuk dia terus bersemangat. Kasih sayang tanpa syarat. Berlinang juga air mata aku tanpa sedar membaca komen2 dan doa yang baik2 buat dia tanda sokongan. Masya-Allah....

"Aku hanya mampu berdoa: La Takhaf Wa La Tahzan. Innallaha Ma’ana "Jangan lah kamu takut dan jangan lah kamu bersedih hati, Sesungguhnya Allah bersama kita"," tulis bapa kepada penyanyi Sissy Iman iaitu Mohammad Kamil Moustaffa menerusi laman Instagram miliknya.

Dalam perkongsian tersebut, bapa Sissy mengakui hatinya hiba apabila anak perempuannya itu membatalkan majlis pelancaran album sulung yang sepatutnya dijadualkan pada 2 Februari depan.

Isnin lalu, Sissy membatalkan pelancaran album sulung berkenaan, selain berkata dia sudah hilang rasa teruja untuk berkongsi mengenai albumnya itu.

  ________ IKLAN ________ JUALAN PAYDAY 25 JANUARI. JOM BOOKING, & BAYAR KEMUDIAN.  - - Ayuh dapatkan pelbagai tawaran hebat di Shopee sempena jualan PAYDAY mulai 12 malam 25 Januari ini. Anda boleh booking dulu hari ini barangan mahal yang dijual hanya RM25 sahaja. Barangan adalah terhad, sapa cepat dia dapat!!Malah banyak tawaran lain disediakan termasuk hadiah hebat dan voucher istimewa.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AMENG SPRING DIMINTA NYANYI  DALAM PESAWAT

Menerusi laman Instagram, penyanyi Ameng Spring telah diminta oleh pramugara penerbangan tambang murah AirAsia Ameng untuk menghiburkan penumpang dalam pesawat itu.

Video yang dimuatnaik oleh Ameng itu mendapat perhatian peminat-peminatnya yang menyifatkan penyanyi itu sebagai sporting.

Segelintir juga berkata suara Ameng tetap terbaik biarpun hanya menggunakan mikrofon pembesar suara sahaja.

Ameng yang dalam penerbangan ke Sibu pada Sabtu tidak mengecewakan pramugara itu apabila mendendangkan sebuah lagu berjudul 'Sampai Hati' menerusi pembesar suara.

Klik untuk gambar besar

"Pagi tadi KUL-SIBU. Untuk tidak menghampakan permintaan carbin krew AirAsia secara spontan menyanyikan santai-santai je lagu Spring. Maaf atas kekurangan ya dan terima kasih Johan Aziz atas video ini," tulisnya di IGnya.

Menerusi video berkenaan, pramugara yang sedang membuat pengumuman keselamatan itu mengalu-alukan kehadiran vokalis kumpulan Spring itu dalam penerbangan tersebut.

"Saya membesar dengan lagu-lagu beliau, kalau abang izinkan saya nak buat introduction satu lagu dan kalau sumbang abang tampar muka saya. Saya nyanyi permulaan lepas abang sambung ya," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BISNES KOSMETIK PERLAHAN - DSV BERI PELUANG CIK B GALAS CEO DIUSIA 14

"Perasan tak perniagaan kosmetik saya agak perlahan sampai hari ini. Saya kecewa apabila produk saya sering kali dikaitkan dengan Cik B. Kenapa Cik B tak putih? Kenapa Cik B tak kurus cantik? Maka saya jadikan kekurangan itu sebagai semangat untuk kami. Cik B Vaganza Food Fest 2019 ini saya ingin beri peluang kepada usahawan kecil dan juga rakan artis untuk sama-sama mencari pendapatan.

"Program ini merupakan platform terbaik untuk memperkenalkan, mempromosi dan memartabatkan produk-produk di seluruh Malaysia. Cik B memang menguruskan hal makanan dan minuman. Justeru saya meletakkannya untuk Vaganza Food Fest ini dan saya akan fokus kepada kosmetik.

"Perniagaan ini bukan saja teori tetapi ia perlu dipraktikkan. Ini lah masanya untuk Cik B menunjukkan segala kemampuan," ujar jutawan kosmetik, Datuk Seri Vida yang memberi platform kepada usahawan kecil dan selebriti untuk bersama-sama berniaga di Cik B Vaganza Food Fest 2019.

Klik untuk gambar besar

Selain itu, ini juga memberi peluang kepada anaknya, Nur Edlynn Zamilleen atau dipanggil Cik B untuk menunjukkan bakat dalam menguruskan bahagian 'Food & Beverage' (F&B). Tambah Vida program ini turut membawa mesej kepada anak-anak muda untuk memulakan perniagaan sejak muda lagi:

"Cik B yang baru berusia 14 tahun sudah mampu menggalas tanggungjawab sebagai CEO. Anak-anak muda yang lain jua perlu berani memulakan perniagaan walaupun masih muda dan mentah," tuturnya.

Cik B Vaganza Food Fest 2019 akan berlangsung selama tiga hari bermula dari 20 Disember hingga 22 Disember 2019 di perkarangan tempat letak kereta (W4), Stadium Shah Alam. Antara acara menarik dijalankan adalah sesi 'Meet & Greet' bersama artis tempatan selain aktiviti memasak dan mewarna serta tidak ketinggalan cabutan bertuah untuk pengunjung yang hadir pada hari terakhir.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAHNYA ISU AURAT 'DIPERLEKEH' - ZUL HANDY BLACK KECEWA

Menerusi laman Instagram, penyanyi dan pelakon, Zul Handy Black dilihat meluahkan rasa kecewa apabila ada yang memberikan komen negatif terhadap dakwahnya berkaitan dengan aurat baru-baru ini.

"ANY COMMENT??? 😊 ni respon yang saya terima apabila kita berkata tentang AURAT. BEGINILAH JAHILNYA MANUSIA AKHIR ZAMAN NI...

"Camana AKU TAK KASAR???!!! camana aku bole duduk diam saje...???!!! mereka perlekehkan agama...
mereka perlekehkan kebenaran...

"Sampaikan Nabi bole isytiharkan PERANG terhadap MUSUH MUSUH ALLAH. Ada terbit rasa macam nak pijak kepala dia ni...

Klik untuk gambar besar

"Mungkin dia penah kluar jenjalan satu family bogel kot...tutup anu tu ngan daun je...kelaaasssssss 👍👍👍 Kesian kat isteri dan anaknya...

"Nanti kalau dia mati dulu, aurat bini dia nanti nak tutup ngan apa pulak? (kalau AURAT tu ikut fahaman dia la) Sebab dia kata ONE CANNOT BE COMPLETE WITHOUT THE OTHER.

"So... wahai @sheer_heart_attack73 kalau kau mati nanti, aurat bini kau tu sape nak sumbat (tutup)?

"Sudah disediakan syurga oleh Allah swt untuk umat manusia menikmatinya... Tapi sayangnya, manusia itu sendiri yang ingin terjun ke dalam neraka Allah swt.

"DAKWAH DI MANA MANA. DAKWAH BILA BILA MASA. DAKWAH DENGAN SESIAPA. DAKWAH DALAM APA KEADAAN JUA," tulisnya.

Baru-baru ini, Zul ada memuatnaik satu kata-kata berbunyi perlian di laman Instagramnya iaitu 'nikah dengan suami, aurat untuk orang ramai'.

Mungkin niat Zul baik untuk menegur namun ada yang tidak boleh menerima caranya itu. Biasalah, bila berdakwah menggunakan media sosial ini, berbeza penerimaan orang ramai.

www.myartis.com / Sumber:
Media Hiburan & Instagram Zul Handy Black

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERSALIN - NADYA SYAHERA & ANAK KETIGA MASIH DITAHAN DI HOSPITAL UNTUK PANTAUAN

"Dengan nama Allah Yang Maha Pemurah lagi Maha Penyayang. Alhamdulillah dan syukur kepada Allah SWT dipermudahkan semuanya. Terima kasih atas doa dan sokongan dari keluarga, sahabat dan semua. Keadaan selepas bersalin isteri saya demam dan baby ke nicu. Doakan semoga semuanya selamat.

"Baby 38 minggu. Berat 3.3kg. Tarikh dan waktu 25/03/2022, 6.30am. Tempat di Hospital Shah Alam," kongsi suami kepada pelakon Nadya Syahera, Fizul Nawi yang menzahirkan rasa syukur kehadrat Illahi selepas isterinya dikhabarkan telah selamat melahirkan cahaya mata ketiga mereka tepat jam 6.30 pagi semalam di Hospital Shah Alam.

Menerusi hantaran yang sama, Fizul turut mendedahkan dia dan isteri telah pun bersepakat untuk menamakan anak mereka Barr Adam: "Selamat datang ke dunia muhamad BARR ADAM BIN MOHAMAD HAFIZUL," ujarnya lagi menerusi laman Instagram miliknya.

Klik untuk gambar besar

Menurut Fizul, dia amat gembira kerana segala urusan isterinya sewaktu melahirkan bayi lelaki seberat 3.3 kilogram itu telah pun dipermudahkan tanpa sebarang komplikasi.

Bagaimanapun, bapa kepada tiga orang cahaya mata ini memaklumkan Nadya telah mengalami simptom demam manakala bayinya pula terpaksa dirawat di Unit Penjagaan Rapi Neonatal (NICU). Lantaran itu, Fizul berharap agar semua pihak dapat mendoakan semoga anak dan isterinya itu akan sentiasa berada dalam keadaan yang baik.

Sementara itu, menerusi perkongsian di Instagram stories pula, Nadya menyifatkan doanya untuk bersalin dengan mudah telah pun dimakbulkan Allah SWT: "Allah maha baik. Hari-hari minta permudahkan urusan bersalin. Memang Allah bagi rezeki. Mudah bersalin kali ini," luahnya gembira.

Melihat di ruangan komen, rata-rata netizen turut tumpang gembira selain turut memberikan kata-kata semangat buat Fizul dan seluruh ahli keluarganya.

Untuk makluman, Fizul dan Nadya telah mendirikan rumah tangga mereka pada tanggal 25 September 2015. Hasil perkongsian hidup, pasangan itu telah terlebih dahulu dikurniakan dua orang cahaya mata, Aleena Rose, 4, dan Mohamad Dayyan, 3.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU TATU - AWI RAFAEL BUANG CARA ISLAM

Sebelum gambarnya tersebar, Awi Rafael,26, mengakui bahawa dia sebenarnya sudah melakukan proses untuk membuang tatu menerusi rawatan islam.

"Proses berkenaan telah dilakukan sejak setahun lalu sebelum gambar saya bertatu tersebar di Internet baru-baru ini. Saya sudah buat proses membuang tatu tersebut menerusi rawatan secara Islam," ujar Awi dipetik sebagai berkata.

Bagaimanapun beliau mengakui bahawa proses pembuangan tatu itu memerlukan kos yang tinggi serta memakan masa.

Untuk info, isu bertatu timbul apabila beberapa keping gambar lelaki bertatu yang didakwa sebagai Awi Rafael tersebar di alam maya. Lebih memburukkan keadaan, terselit juga gambar-gambar Awi dengan minuman keras serta memeluk wanita yang memakai pakaian menjolok mata.

Bila diajukan soalan tersebut pada Awi sendiri, beliau akhirnya membuat pengakuan mengesahkan gambar lelaki bertatu tersebut adalah dirinya. Namun beliau juga mengakui bahawa benar-benar menyesal dengan perbuatan tersebut yang sebenarnya berlaku di zaman remaja.

Ekoran pendedahan itu juga, katanya ramai ustaz yang menjalankan rawatan tradisional secara Islam menawarkan khidmat untuk membuang tatunya.

"Saya sangat terharu. Walaupun sedih pada mulanya kerana gambar itu tersebar tetapi ia mempunyai hikmah besar.

"Alhamdulillahlah, sokongan mereka (peminat) membuatkan saya ingin terus memperbaiki diri dan mempelajari bahawa jika kita buat sesuatu kesilapan kita harus mengakuinya dan belajar daripadanya.

"Siapa sangka apabila kita ditimpa musibah, rupa-rupanya ia turut disulami dengan perkara baik dan rezeki. Saya sangat bersyukur," kata Awi yang mengakui masih banyak menerima undangan membuat persembahan.


KUDRAT ROSLAN SALLEH MAKIN LEMAH, MATA PULA AGAK KABUR

Meskipun berkeadaan bertongkat dan perlu dipapah untuk menghadiri Mesyuarat Agung Persatuan Kebajikan Artis Veteran Malaysia (PKAVM) sehingga menarik perhatian ramai selepas melihat keadaan fizikalnya, namun ia bukan halangan untuk pelakon veteran, Roslan Salleh, 63, hadir ke mesyuarat berkenaan dalam keadaan agak uzur.

Meskipun bidang lakonan bukan lagi 'taman permainan' buat Roslan berikutan keadaan kesihatannya tidak mengizinkan, namun tidak bermakna dia melupakan rakan seperjuangan yang pernah melalui saat jatuh bangun bersama dalam dunia seni.

Jauh di sudut hati, Roslan berkata, perasaan rindu terhadap rakan seangkatan dan kerjaya lakonan yang diceburi sejak tiga dekad lalu masih berbekas dalam hati hingga hari ini.

"Ibarat kata orang, tempat jatuh lagi dikenang, inikan pula tempat bermain. Mana boleh lupa rakan yang pernah bersama saya di lokasi penggambaran sejak 30 tahun lalu. Sedangkan, tiga empat tahun bersama pun kita akan rindu apabila berpisah, inikan pula yang berpuluh tahun lamanya.

"Tidak dinafikan, ada ketika terdetik juga rindu kerana bidang lakonan sudah sebati dalam diri saya. Justeru, apabila ada undangan menjayakan aktiviti yang boleh membuatkan kami berkumpul semula, saya akan usahakan untuk hadir," katanya.

Mengulas apakah tidak berminat kembali ke dunia lakonan, sedangkan rindu masih bersisa, tanpa mengambil masa panjang, Roslan memaklumkan, dia tidak akan berganjak dengan keputusannya itu.

Klik untuk gambar besar

"Tawaran masih ada, cuma saya menolaknya. Saya sudah tidak berdaya dalam keadaan sekarang. Nak bawa badan sendiri pun tak kuat, kudrat semakin lemah dan mata agak kabur, tak macam zaman muda dulu.

"Lagipun, saya bimbang jika terima tawaran diberikan, saya tak mampu memberikan mutu lakonan terbaik. Sebagai pengarah, sudah tentu mereka mahu pelakon memberikan komitmen tinggi terhadap kerja. Daripada saya menyusahkan banyak pihak, lebih baik saya menarik diri," ujarnya sambil memberitahu keputusan untuk bersara tidak dipengaruhi sesiapa.

Beberapa bulan lalu tular di media sosial mengenai pelakon filem 'Munafik 2' dan 'Anak Perjanjian Syaitan' itu yang kini mencari rezeki dengan berniaga produk makanan secara kecil-kecilan. Mengulas perkara itu, Roslan berkata, dia bersyukur perniagaan itu sedikit sebanyak dapat menampung kehidupannya sekeluarga.

"Saya bersama isteri dan dibantu anak kini menjalankan perniagaan kecil-kecilan menjual daging dendeng, sambal lado dan sambal hitam belimbing buluh yang dimasak sendiri di rumah. Selain itu, saya menjual produk lain seperti dodol dan bahulu. Alhamdulillah, sambutan dan permintaan diterima sangat baik. Biasanya, pelanggan akan telefon untuk tempahan," tuturnya teruja.

Roslan berkata, dia tidak pernah rasa terpinggir dan nasibnya masih mendapat perhatian persatuan artis walaupun sudah bersara dan menetap di Melaka.

"Setakat ini, persatuan seni masih mengambil berat mengenai saya. Selain menghulurkan sumbangan, mereka juga mengambil berat soal kesihatan. Tak pernah pun rasa terpinggir kerana mereka dan rakan penggiat seni lain masih berhubung dengan saya," jelas Roslan yang pernah bertugas sebagai guru sebelum menjadi pelakon sepenuh masa.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TOLONG DOAKAN SUAMI SAYA" - ISTERI ANGAH RAJA LAWAK

Menerusi entri di Instagram (IG), Isteri kepada penyampai radio Sinar, Angah Raja Lawak iaitu Amira Asyura Abd Razak, memohon orang ramai semoga mendoakan kesihatan suaminya.

Amira berkongsi gambar suaminya itu yang sedang mendapatkan rawatan dengan memakai 'nebulizer'.

"Assalamualaikum sahabat dan followers, dia orang yang baik, walaupun orang buat macam mana sekalipun Lillahitaala suami saya orang yang baik hati budinya.

"Mungkin kadang ramai yang tak memahami dia, mahupun hanya sekadar mengenali dia atas namanya sahaja. Tak kira siapa pun anda semua, tolong doakan semoga suami saya diberi kesihatan seperti sediakala.

Klik untuk gambar besar

"Semoga Allah membalas doa anda semua dengan pengampunan dosa dan bahagia dunia akhirat. Amin," tulisnya yang berkahwin dengan Angah pada 19 Februari 2016.

Rata-rata yang terkejut dengan gambar yang dikongsikan mendoakan agar Angah cepat sembuh dan diberi kesihatan yang baik memandangkan lagi beberapa hari menjelang Aidilfitri.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


VIDEO - BILA NUR FAZURA BELAJAR KUKUR KELAPA

Alahai... comelnya bila Nur Fazura memarut kelapa. Pertama kali katanya!

"Kukur kelapa. First timer, not bad ah?" ujarnya melalui IG.

Amacam... ada gaya suri rumah tak?

VIDEONYA SELEPAS INI:

ATAU KLIK DI SINI UNTUK TONTON DI YOUTUBE

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


MAHU MATI BERSAMA JADI KENYATAAN - JUTAWAN SURABAYA JANJI JAGA ANAK ARWAH VANESSA ANGEL

Semua sedia maklum mengenai pasangan selebriti terkenal Indonesia, Vanessa Angel dan Febri Andriansyah yang meninggal dunia pada Khamis akibat kemalangan jalan raya.

Sebulan sebelum kemalangan, Febri pernah meluahkan hasrat untuk sehidup semati dengan isterinya. Nampaknya, kata-katanya itu menjadi kenyataan.

Menerusi video di saluran YouTube Millen Cyrus, Vanessa bertanyakan kepada suaminya apa yang akan dilakukan sekiranya dia hanya mempunyai satu hari sahaja untuk hidup: "Kalau hari ini, hari terakhir saya di dunia ini, apa yang awak akan lakukan?" tanya Vanessa.

Tanpa memikirkan walaupun sesaat, Febri atau Bibi menjawab dia lebih rela mati daripada meneruskan kehidupan tanpa isterinya di sisi: "Mati. Iya la, saya mati saja la. Pening kepala saya," jawab Febri.

Klik untuk gambar besar

Sementara itu, selepas urusan pengebumian jenazah pasangan ini selesai, tumpuan peminat kini terarah kepada nasib anak mereka itu. Rata-rata melahirkan rasa simpati terhadap buah hati arwah, Gala Sky Andriansyah yang baru berusia setahun. Isu tentang siapa yang akan menjaga dan membesarkan anak yang masih belum mengerti tentang apa yang berlaku itu menjadi tanda tanya.

Bagaimanapun seorang jutawan Surabaya bernama Tom Liwafa yang merupakan salah seorang kenalan rapat Febri dan Vanessa tampil menyatakan hasrat untuk memastikan kebajikan Gala terjaga.

"Saya dan semua sahabat-sahabat saya sudah berbincang. InsyaAllah kesejahteraan Gala adalah tanggungjawab saya dan rakan yang rapat dengan saya. Jadi Gala adalah tanggungjawab kami semua sehingga dewasa. Saya berjanji akan menjaga Gala sampai berjaya nanti, saya sendiri akan memantau dia.

"Namun untuk hak asuhan bukan bidang kuasa saya, itu terpulang kepada pihak keluarga. Kami hanya ada untuk bantu Gala sampai jadi seorang usahawan," tulisnya di laman Instagram.

Dalam pada itu, Tom Liwafa turut berkongsi video menunjukkan keadaan terkini Gala ketika masih dirawat di hospital. Menerusi video itu dapat kelihatan kesan lebam pada mata kiri bayi berkenaan. Bagaimanapun Gala kelihatan ceria ketika beberapa individu dipercayai saudara terdekat bermain dan melayannya.

Sebelum ini, ketua Polis Daerah Jawa Timur, Kombes Gatot Repli Handoko mengesahkan Vanessa dan suaminya meninggal dunia dalam kemlangan jalan raya di Nganjuk arah Surabaya, Jawa Timur. Jenazah kedua-duanya dikebumikan dalam satu liang lahad TPU Islam Taman Malaka Kecamatan Pesanggrahan, Jakarta Selatan, pada pagi Jumaat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - BILA DATO' VIDA 'SELFIE' BERSAMA POSTER CRISTIANO RONALDO DI MADRID

Jika baru-baru ini pemilik kelab bola sepak Johor Darul Takzim (JDT), Tunku Ismail Sultan Ibrahim (TMJ) berkesempatan bertemu bintang ternama Real Madrid, Cristiano Ronaldo ketika mengadakan sesi lawatan ke pusat latihan kelab Sepanyol, namun terkini berita sedih menyelubungi Dato' Vida.

Duta kosmetik itu yang kini sedang berada di Madrid, terpaksa membatalkan hasratnya untuk bertemu dengan Cristiano Ronaldo, atas sebab yang tidak dapat di elakkan oleh pengurusan Real Madrid sendiri.

Meskipun begitu, untuk memngelakkan pulang hampa, Dato' Vida mengambil foto 'selfie' bersama poster Cristiano Ronaldo di Stadium Santiago Bernabeu.

"Saya kecewa. Saya telah merancang untuk bertemu pemain itu, tetapi tidak berjaya.

"Walaupun hanya poster gambar Ronaldo, saya berpuas hati dan membuatkan perasaan kecewa saya hilang," ujar Dato' Vida dipetik sebagai berkata.

"Peluang untuk melawat stadium ini memberikan saya pandangan yang berharga untuk dibawa pulang ke Kelantan," tambahnya.

Untuk info, tujuan Dato' Vida ke Madrid bersama team Astro Untuk program terbarunya berjudul Travelouge ViVVA DSV.

Sumber: Astro Gempak - Foto: Vida IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


4 GAMBAR - AG HOT FM TIMANG ANAK KEEMPAT

"Alhamdulillah, syukur Ya Allah.. Kurniaan Allah.. Anugerah Allah.. Amanah Allah.. Lahirnya seorang bayi lelaki pada hari sabtu, 1.15mnt pagi, 18 April, seberat 4.02kg," ujar penyampai radio Hot FM, AG melalui Instagramnya.

Untuk info, isterinya telah selamat melahirkan anak keempat mereka yang merupakan bayi lelaki.

"Alhamdulillah ibu dan anak sihat. Terima kasih atas doa-doa kawan-kawan semua. Tq my darling," tambah AG.

Tahniah diucapkan!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FOTO & VIDEO MESRA TERSEBAR - SUFIAN ADA KEKASIH BARU?

Nampaknya nama penyanyi Sufian Suhaimi sehingga kini tidak henti menjadi bualan hangat netizen, sejak berjaya memenangi Persembahan Terbaik di Anugerah Juara Lagu yang ke-33 (AJL33) menerusi lagu 'Di Matamu'.

Malah, muncul lagi beberapa pendedahan panas dimana tersebar lagi foto lelaki mirip dengan Sufian bermesra bersama seorang gadis.

Menerusi laman sosial Twitter, satu demi satu pendedahan di muatnaik dan mendapat pelbagai reaksi daripada netizen. Katanya foto itu diambil pada petang sebelum persembahan epik Sufian di AJL33.

Malah, ada netizen yang mendapati baju yang dipakai oleh lelaki di dalam foto yang tersebar itu sama seperti baju yang pernah dipakai oleh Sufian. Bukan itu sahaja, ada juga foto memaparkan gadis tersebut sedang berbaring manja di peha lelaki itu.

Mereka juga pernah bercuti bersama dan buktinya adalah foto dua keping tiket penerbangan ke Bali yang jelas tertera nama Sufian Suhaimi.

Klik untuk gambar besar

"Merq dapat lagi video pelanduk dua serupa sepian, suara pun sama. Napew dalam dunia nih ramai nak berwajah sepian yihhh rengserk lah!" katanya.

Rata-rata netizen agak terkejut dengan pendedahan tersebut dan tertanya-tanya siapakah gerangan gadis tersebut? Adakah benar beliau adalah kekasih baru Sufian? Mereka berharap penyanyi itu dapat tampil memberikan penjelasan dengan segera.

Mungkin ada lagi mereka yang mempunyai wajah yang sama dengan Sufian? Ataupun sekadar foto yang sudah di sunting? Kita nantikan penjelasan lanjut daripada tuan empunya badan.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI SARAH BERSYUKUR SUAMI, ANAK-ANAK & KELUARGA MENTUA NEGATIF COVID-19

"Semalam satu rumah kena buat ujian saringan termasuk anak saya. Walaupun tidak ada bersama mereka, tapi saya dimaklumkan semuanya negatif. Sekarang, mereka perlu menjalani kuarantin sendiri selama 10 hari, selepas itu barulah ujian saringan kedua dibuat.

"Pihak Kementerian Kesihatan Malaysia (KKM) sudah menghubungi saya untuk pergi ke klinik kesihatan berhampiran bagi mendapatkan gelang merah jambu.

"Dalam masa sama, saya dinasihatkan menjalani kuarantin di rumah kerana tidak mengalami masalah kesihatan kritikal," demikianlah kata pelakon Puteri Sarah yang bersyukur apabila suami pengarah dan pelakon, Syamsul Yusof serta dua anaknya iaitu Syaikhul Islam dan Sumayyah negatif Covid-19.

Selain itu, ibu bapa mentua Puteri Sarah iaitu Datuk Yusof Haslam dan Datin Fatimah Ismail, adik iparnya yang juga pengarah, Syafiq Yusof bersama isteri serta dua pembantu rumah juga turut negatif jangkitan virus tersebut.

Klik untuk gambar besar

Puteri Sarah, 36, yang disahkan positif wabak itu kelmarin berkata, kesemua mereka dikehendaki menjalani kuarantin di rumah selama 10 hari sebelum ujian saringan kedua dibuat.

Berkongsi mengenai keadaan kesihatannya, Puteri Sarah berkata, dia masih tidak mempunyai deria rasa dan bau selain mengalami cirit-birit.

"Ketika mula disahkan positif, saya ada gejala demam dan sakit tekak sebab batuk. Selepas makan ubat saya kembali okay. Kemudian, saya mengalami cirit-birit hingga hari ini, tapi tak teruk.

"Jadi, sepanjang kuarantin ini saya makan vitamin C sebanyak empat biji sehari atas saranan doktor. Untuk sistem imunisasi badan pula, saya amalkan meminum air sarang burung.

"Selain itu, saya amalkan minum air rebusan beberapa herba seperti bunga cengkih, batang serai, kunyit, halia, bunga lawang, buah pelaga, ketumbar dan kulit kayu manis.

"Terima kasih kepada mak mentua yang tolong rebuskan. Ini adalah tips daripada Datuk Profesor Dr Che Muhaya Mohamad. Alhamudulillah, tips ini sangat membantu," ujarnya.

Dalam masa sama, Puteri Sarah tetap mengamalkan gaya hidup sihat dengan membuat aktiviti senaman: "Bagi segelintir pesakit Covid-19 ada yang tidak boleh bangun, mungkin disebabkan komplikasi masalah kesihatan lain.

"Tapi, bagi yang masih muda dan tidak ada penyakit lain, jangan layan dan manjakan sangat sakit ini. Apa yang saya buat adalah bersenam dan bagi badan berpeluh. Setiap pagi kena menghadap matahari.

"Diakui ketika mula kena, rasa 'down' dan terkejut. Tapi, apabila kita berfikiran positif, insya-Allah tubuh kita sihat. Kalau kita manjakan sangat sakit ini, nanti bertambah tekanan dan sedih. Jadi, cuba elakkan," tambah Puteri Sarah lagi.

Puteri Sarah sebelum ini mengesahkan dirinya positif Covid-19,kelmarin selepas tiga kali membuat ujian saringan. Sebelumnya, dia menjalani proses kuarantin di rumah kerana menjadi kontak rapat jenis C sejak 6 Mei lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELALU TARBIAH APRENA, OKTOVIA - IWAN BERSYUKUR DUA ANAK PEREMPUANNYA KINI BERHIJAB

"Saya selalu jumpa anak-anak saya tarbiah. Saya kata ini rezeki kamu, kamu kena fikir bahawa rezeki ini jangan berterusan kamu kena berubah. Bila dua orang anak saya Aprena dan Oktovia bagitahu, papa saya dah tutup aurat. Alhamdulillah bagus. Tapi untuk mengubah mereka bukan saya tapi Allah.

"Saya sebagai bapa hanya nasihatkan mereka untuk berubah," kata penyanyi dangdut Iwan Syahman yang meluahkan rasa syukur dua anak perempuannya iaitu pelakon Aprena dan Oktovia Manrose kini sudah berhijab.

Tidak pernah memaksa dua anaknya itu untuk berhijab, Iwan berkata dia hanya terus menasihati mereka agar berubah ke arah lebih baik. Meskipun sudah berkahwin dan mempunyai keluarga lain, Iwan berkata dia tidak pernah memutuskan hubungan dengan anak-anaknya.

"Saya tidak akan putuskan hubungan dengan mereka. Saya hanya berdoa kepada Allah. Macam Oktovia ada minta doakan dia istiqamah untuk terus berhijab," ujarnya yang akan terus mendoakan dan memimpin anak-anak itu ke jalan Allah.

Klik untuk gambar besar

Bercerita lanjut tentang perjalanan hijrahnya, Iwan atau nama sebenarnya Wan Syahman Wan Yunus, 60, kini banyak mengubah lagu dangdut yang pernah dipopularknya kepada lirik Islamik. Katanya, dia juga memberitahu tidak akan menyanyikan lagu-lagu hitnya dahulu walaupun atas permintaan peminat.

"Saya keluarkan lagu-lagu yang sudah tukar liriknya. Kalau ada yang minta saya nyanyikan lagu dulu-dulu... minta maaf saya tidak akan menyanyikannya lagi. Sebab dulu saya tak faham, saya rasa menyesal, kesalahan saya dulu Allah bukakan. Saya hidup dalam lautan tidak bertepian, ini perjalanan hidup saya." jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KRU BAKAL BUBAR - EDRY BERHIJRAH KE EROPAH DEMI ANAK

Setelah 25 tahun akhirnya kumpulan popular KRU yang dianggotai oleh tiga adik beradik iaitu Datuk Norman Abdul Halim, Yusry Abdul Halim dan Edry Abdul Halim bakal dibubarkan selepas konsert terakhir mereka yang akan berlangsung pada 6 Mei ini.

Ketua kumpulan itu, Norman berkata, keputusan tersebut merupakan kata sepakat di mana ketiga-tiga mereka mempunyai perancangan tersendiri untuk meneruskan kerjaya masing-masing.

"Kami mengumumkan bahawa konsert Gergasi KRU25 adalah penampilan terakhir daripada kami. Selepas konsert yang berlangsung selama tiga hari ini ia dibubarkan secara rasmi.

"Manakala single 'Tahan Lama' yang akan berduet bersamaa Joe Flizzow merupakan single terakhir kami," ujarnya yang ditemui pada sidang media konsert Gergasi KRU25 yang diadakan di Impiana KLCC pada Rabu.

Konsert berkenaan bakal diadakan selama tiga malam di Panggung Sari, Istana Budaya pada 4 hingga 6 Mei depan.

Klik untuk gambar besar

Dalam pada itu, Norman yang menitiskan air mata pada pengumuman itu turut mengucapkan terima kasih kepada peminat yang telah memberi sokongan kepada kumpulan tersebut sepanjang 25 tahun.

Bagaimanapun, entiti KRU sebagai sebuah syarikat media dan hiburan akan tetap berterusan dan beroperasi seperti biasa.

Tambah Norman, persembahan mega bersempena ulang tahun ke-25 trio adik-beradik itu bakal menjadi penampilan terakhir KRU yang turut disifatkan sebagai konsert selamat tinggal.

"Ini bukan gimik untuk melariskan tiket. Setiap perkara pasti ada penghujungnya. KRU sendiri sudah mengecap pelbagai sejarah manis, membawa pulang anugerah dan mengadakan banyak konsert sepanjang tempoh terbabit.

"Tiada apa lagi yang kami mahu capai atau kejar. Kini, biarlah kami tumpukan perhatian terhadap komitmen masing-masing.

"Pembubaran ini pun sudah dibincangkan sejak tahun lalu dan keputusan juga dibuat secara kolektif serta bukan tiba-tiba.

"Saya memgucapkan terima kasih kepada semua yang menyokong kerjaya kami selama 25 tahun dalam industri muzik tanah air," katanya.

"Keputusan ini sesuatu yang perlu dilakukan. Kami sudah melalui pelbagai fasa dan inilah fasa penutupnya," katanya pada sidang media Konsert Gergasi KRU, di sini hari ini.," katanya.

Sementara itu, Edry berkata, dia mahu memberi tumpuan sepenuhnya kepada keluarga dan anak-anak.

"Ini keputusan semula jadi yang semamngnya sudah tiba masanya untuk kami berehat dan menumpukan perhatian kepada keluarga pula. Saya juga ada anak-anak yang perlu perhatian," tuturnya.

Pada masa sama, Edry turut mengakui bakal berhijrah ke Eropah selepas sambutan hari raya bagi mendapatkan pendidikan lebih baik untuk anak ketiganya yang disahkan menghidap autisme.

Edry berkata, dia berhasrat berhijrah ke luar negara bagi mendapatkan pembelajaran yang terbaik untuk anak ketiganya, Emery yang merupakan anak autisme.

"Malaysia tiada sekolah khas untuk austisme dan anak ketiga saya itu sudah nak masuk 11 tahun namun masih belum boleh bercakap. Cikgu di sekolahnya suruh kami hantar ke sekolah lain.

"Anak saya tidak boleh bercakap lagi. Perkara itu buat saya berfikir bahawa saya gunakan banyak masa ajar orang menyanyi tapi anak sendiri masih tak boleh bercakap. Penghijrahan itu untuk anak-anak," jelasnya.

Tambah Edry, dia merancang untuk ke Eropah lepas Hari Raya Aidilfitri bagi mencari sekolah paling sesuai untuk anaknya itu.

"Sepatutnya sehari selepas konsert kami akan ke Eropah tapi terpaksa ditangguhkan mungkin selepas hari raya nanti.

"Insya-Allah kita cuba setahun dahulu dan tengok perkembangan sama ada dia boleh terima atau tidak," ujarnya.

Sementara itu, tambahnya, dia juga berhasrat untuk menyambung pelajaran dalam bidang tertentu untuk pencapaian dirinya.

Katanya, ia merupakan hasrat yang tertangguh selepas menceburkan diri dalam bidang seni seawal usia 16 tahun.

"Saya nak sambung belajar kerana itu impian saya yang tidak tercapai. Dulu saya sibuk menyanyi sejak umur 16 tahun dan hanya ambil Sijil Pelajarann Malaysia (SPM) sahaja," katanya.

www.myartis.com / Sumber: mStar & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"DULU, GAJI PULUHAN RIBU PUN RASA TAK CUKUP-CUKUP... REZEKI SEKARANG TAK PUTUS, SEDIKIT TAPI BERTERUSAN" - FBI

"Terus-terang, saya sekarang hanya menjana pendapatan melalui undangan forum di surau dan masjid. Ia sebuah fasa yang berbeza, tak macam dulu yang menyaksikan saya terarah pada bidang hiburan sebagaimana yang orang tahu.

"Tapi, saya tetap bersyukur dan tak lagi 'meminta-minta' peluang 'job' macam dulu. Demi kekalkan istiqamah dengan Allah SWT saya fokus undangan sebagai moderator forum dan tetamu jemputan. Dulu, gaji puluhan ribu pun rasa tak cukup-cukup.

"Malah, nak pakai kereta apa, saya dapat saja. Memang daripada segi wang tunai tak banyak macam dulu, tapi rezeki saya sekarang tak putus. Sedikit tapi berterusan. Daripada situ, saya dah tak meminta-minta," kata Faizal Ismail atau FBI yang kini beralih tumpuan mendalami bidang keagamaan dan kerohanian.

Pengacara dan bekas penyampai radio itu berkata, dia kini lebih tenang dan menghargai nikmat yang dikurniakan oleh Allah meskipun dilihat tidak sekaya dahulu.

Dalam pada itu, Faizal mengakui sebelum ini dia terlalu mengejar kemewahan dunia sehingga tercicir dalam hubungannya dengan Allah. Ujarnya lagi, dia turut berdepan masalah sukar tidur dan rasa tidak tenteram berbulan lamanya sehingga pernah bertemu dengan pengamal perubatan.

Klik untuk gambar besar

"Bayangkan keperluan hidup saya seisi keluarga secara bulanan cecah belasan ribu. Sebulan saya kena jana pendapatan sekurang-kurang RM12,000 hingga ke RM14,000.

"Saya pernah memiliki sampai dua, tiga buah rumah. Tapi bila nak tidur tak boleh pejamkan mata, doktor juga sahkan tiada masalah dalam darah atau jantung. Ustaz-ustaz yang merawat berkata ada sesuatu yang mengganggu, saya pun tak nak ulas lebih mengenai hal itu. Simpan sendiri saja," ujarnya.

Sementara itu, Faizal yang kini sudah berhijrah ke arah lebih baik sejak mula menyertai jemaah tabligh beberapa tahun lalu itu meluahkan rasa syukur perbuhanannya dalam mencari ilmu agama mendapat sokongan isteri dan anak-anak. Malah, keluarganya turut mengikut jejak langkahnya untuk mendalami agama.

"Awalnya dulu, isteri ada juga mempersoalkan perubahan pada diri saya. Hari-hari menghadap saya tanya itu ini. Tapi lepas dia perhatikan perubahan saya, keluar bersama jemaah tabligh,dia sejuk hati dan anggap ia adalah perubahan positif.

"Paling bernilai, isteri dan anak-anak turut mengikut jejak langkah saya mendalami agama. Ustaz pernah beritahu bukan mudah untuk saya terbang dengan dua sayap. Anak-anak saya pula sekarang hari-hari pergi ke surau selain mereka dah boleh hafal surah-surah al-Quran," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JEBAT SEBUT 'BABA' - NETIZEN GEMBIRA HUBUNGAN SHARNAAZ & NABILA KEMBALI PULIH

Jika sebelum ini, hubungan rumah tangga pelakon Sharnaaz Ahmad dan isterinya, Noor Nabila Mohd Noor dikhabarkan berhadapan dengan masalah sejak Februari lalu, namun kini dilihat semakin pulih.

Menerusi satu video tentang perkembangan anaknya, Jebat Jayden yang pertama kali menyebut perkataan 'Baba' menjadi perhatian netizen. Dalam video berkenaan turut kedengaran suara Sharnaaz sedang bermain dengan anaknya itu.

"First word anakku : Baba 😂 bila anak mommy nak sebut maaamiii pulak 😭 tak aci la macam ni... mommy love you anak ❤," tulis Nabila di laman Instagramnya.

Rata-rata pengikut di laman Instagram sosialnya meluahkan rasa syukur dan gembira apabila hubungan pasangan itu kembali pulih seperti sedia kala menjelang Ramadan.

"Salam sis, dah harmoni kembali dengan abang Sharnaaz? Alhamdulillah, saya suka hubungan suami isteri sis dan suami. Saling melengkapi. - "Tu suara Sharnaaz ke!!! Tolong jangan gaduh-gaduh dah. Muatnaiklah gambar korang pula.

Klik untuk gambar besar

"Moga Jebat anak soleh menjadi sebab keutuhan kasih sayang dan kekuatan rumah tangga baba dan mommy. Saya doakan kalian bahagia hingga ke Jannah. Kekal dalam ikatan suami isteri hingga akhir hayat," komen beberapa pengikut di laman sosial.

Sebelum ini, beberapa perkongsian status Sharnaaz mengundang spekulasi berhubung keadaan rumah tangganya menjadi topik perbualan netizen di laman sosial.

Segelintir netizen memberi kata-kata semangat dan mendoakan agar hubungan Sharnaaz dan kakak kepada selebriti Noor Neelofa itu berada dalam keadaan baik.

Sharnaaz mahupun Nabila memilih untuk emngunci mulut mengenai gosip berterbangan mengenai rumah tangga mereka. Untuk makluman, Sharnaaz dan Nabila berkahwin pada 31 Mac 2017 dan pasangan itu dikurniakn seorang cahaya mata lelaki ada 30 Ogos tahun lalu.

www.myartis.com / Sumber & foto: mStar, Instagram Sharnaaz Ahmad, Noor Nabila & Jebat Jayden

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISMA AF: "KAU TENDANG TU KEPALA ANAK AKU, KAU INGAT BOLA KE?"

Menerusi laman Twitter, penyanyi Isma telah meluahkan ketidakpuasan hatinya terhadap seorang remaja yang menendang kepala anaknya bertubi-tubi dalam satu perlawanan seni mempertahankan diri taekwondo baru-baru ini. Selain geram, Isma secara sinisnya ingin berkenalan dengan individu terbabit.

"Kau tendang tu kepala anak aku, kau bagi masa dia jalan keluar tak melawan... belakang kepala kau bagi. Kau ingat kepala anak aku bola ke? Rasa nak berkenalanlah dengan yang rembat kepala anak aku dari belakang ni," kata Isma.

Terdahulu, anak lelaki Isma, Haiqal Aydiel berkongsi sepotong video menerusi akaun Twitternya aksi perlawanan tersebut yang berlangsung di universiti awam di Shah Alam.

Klik untuk gambar besar

"Geng mama saya nak cari lelaki yang rembat kepala saya ni.  Katanya yang boleh rembat anak aku, aku ja," tulis Haiqal dalam status berkenaan sambil tertawa.

Dalam kemaskini terbaharu di Instagram Stories, Haiqal difahamkan telah mendapatkan rawatan di pusat perubatan universiti terbabit.

KLIK LINK INI UNTUK TONTON VIDEO

www.myartis.com / Sumber, foto & video: Astro Gempak, Twitter Isma & Haiqal Aydiel

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


45 GAMBAR - SEKITAR MAJLIS PERKAHWINAN ALIFF AZIZ & BELLA ASTILLAH

Semalam majlis pernikahan dan resepsi bagi pasangan Aliff Aziz, 25, dan Bella Astillah, 22, telah berlangsung dengan meriahnya.

Aliff selamat bergelar suami Bella atau nama penuhnya Dayang Nabellah Awang Astillah dengan sekali lafaz pada jam 12.55 tengah hari di Bukit Jelutong. Pasangan terbabit dinikahkan oleh bapa Bella sendiri, Awang Astillah Abdullah@Dullah.

Majlis yang diadakan secara tertutup itu dihadiri kira-kira 200 tetamu terdiri daripada anggota keluarga kedua-dua pihak.

Dalam majlis tersebut, pengantin perempuan menerima mas kahwin RM333 dan tujuh dulang hantaran berbalas sembilan. Bagaimanapun, atas persetujuan bersama, jumlah wang hantaran dirahsiakan.

"Alhamdulillah, semuanya berjalan seperti diharapkan. Saya dan Bella berharap rumah tangga yang baharu dibina ini akan terus mendapat keberkatan daripada Allah dan restu berpanjangan daripada keluarga, peminat dan semua," ujar Aliff dipetik sebagai berkata.

Selepas majlis nikah, pasangan ini diraikan dalam majlis resepsi yang diadakan pada sebelah malam di Setia Alam.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

GAMBAR LAIN;
Klik gambar untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


RUMAH TENGGELAM DEK BANJIR  - YANTZEN DALAM KEADAAN BAIK, TENANG DI PPS

Pada Sabtu lalu, penyanyi Yantzen, 63, telah terperangkap dalam musibah banjir besar yang berlaku di kediamannya hingga tenggelam. Yantzen kini ditempatkan di pusat penempatan sementara (PPS) sebuah sekolah di Batu 12 Hulu Langat sejak dibawa keluar, kelmarin (Ahad).

Pengerusi Konsortium Industri Rakaman Muzik Malaysia (Irama), Ayob Abd Majid yang melawat Yantzen ketika dihubungi berkata, keadaan Yantzen baik di PPS itu dan esok dia akan ke Terengganu kerana ada persembahan di sana.

"Semalam ketika berjumpa dengan Yantzen, dia tenang dan sedia untuk menjayakan persembahan di Terengganu, esok. Cuma, kami perlu membantu menyiapkan pakaian untuk dia kerana semua pakaiannya sudah rosak akibat banjir. Yantzen turut mengucapkan terima kasih kepada semua yang prihatin dengan situasi dialami dan tampil membantu," katanya.

Ditanya juga mengenai bantuan kewangan yang disalurkan kepada Yantzen, Ayob berkata, Irama ada menubuhkan Tabung Mangsa Banjir Pengiat Seni yang memberi ruang kepada orang ramai menghulur sumbangan.

Menurut Ayob, sumbangan dikumpul daripada tabung itu akan diagihkan membantu semua penggiat seni yang menjadi mangsa sekali gus terjejas akibat bencana alam itu.

Justeru, orang ramai boleh menyalurkan sumbangan mereka untuk Tabung Mangsa Banjir Pengiatseni kepada Irama di nombor akaun 14030006799718 (Bank Muamalat).

Sementara itu, Yantzen ketika dihubungi berkata, dia sedang meninjau keadaan rumahnya Taman Sungai Serai Tambahan, Batu 12, Hulu Langat selepas banjir mula surut.

"Saya sangat sibuk sekarang sebab dalam perjalanan nak balik tengok rumah. Maafkan saya dan terima kasih," katanya ringkas.

Terdahulu, Ayob berkata, Yantzen tidak mahu ditemubual buat masa ini kerana terlalu ramai yang menghubunginya. Katanya, Yantzen juga berpesan jika ingin membantu boleh terus salurkan sumbangan ke akaun disediakan.

Yantzen bersyukur apabila dia dapat diselamatkan oleh Angkatan Tentera Malaysia (ATM) yang dipanggil membantu untuk menyelamatkan mangsa terkandas banjir dengan menggunakan bot besar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES REBUT RAMLI MS - ALYAH PERNAH KENA TOLAK DI HOTEL?

Ada yang memberi kata-kata semangat dan ada juga yang mengutuk Alyah berikutan pendedahan dan penafian cerita 'kahwin' melibatkan suaminya Ramli MS.

"#throwback semoga diberi peluang untuk aku ke sana lagi. Hanya Dia yang Maha mengetahui," demikian ujar Alyah melalui entry terbarunya di Instagram.

Entry yang berbentuk video itu memaparkan kenangan dia melakukan umrah di Mekah. Peliknya, gambar dia berdua atas katil dengan Ramli MS semalam sudah dipadam (delete).

Mungkihkah Alyah memberi pembayang yang dia rindukan Mekah dan mahu ke sana untuk berdoa bagi menenangkan fikiran?

Ini kerana, gosip baru yang berterbangan di laman-laman sembang mengatakan, wanita bernama Siti Hafilah Che Kar yang membuat Alyah bengang hingga hilang kawalan emosi itu sebenarnya sering mengganggu rumahtangga Alyah.

Paling memalukan, Alyah juga didakwa pernah ditolak hingga jatuh oleh wanita terbabit di sebuah hotel penginapan Ramli MS.

Klik gambar untuk size besar

Malah wanita itu juga sanggup mengaku bahawa dia mempunyai 'barah otak' semata-mata untuk meraih simpati bagi merampas Ramli MS daripada Alyah. Pelbagai cara dilakukannya termasuk menghantar watsapp dan gambar hingga Alyah cemburu dan sekaligus 'meletup'.

Mana tak meletup bila rakan baik sendiri sanggup mengganggu rumahtangganya secara berterusan? Namun, kalau bertepuk sebelah tangan takkan berbunyi kan?

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SELEPAS DIKURNIAKAN PUTERI - ELLY MAZLEIN BAKAL TIMANG PUTERA PULA

"Dengan ini, Kak Pom dah cuti rehat tunggu 'baby boy' mama lahir di dunia. Insya-Allah. Tak sabar nak jumpa permata hati kedua mama. Doakan Kak Lina semoga semuanya selamat ya. Terima kasih," tulis penyanyi, pelakon dan pengacara Elly Mazlein yang mengumumkan dirinya bakal menimang cahaya mata lelaki dalam satu hantaran di laman Instagram miliknya.

Elly atau lebih dikenali dengan panggilan Kak Lina Pom Pom berkata, dia juga sudah mula bercuti untuk menanti kehadiran cahaya maya keduanya tidak lama lagi.

Menerusi perkongsian di laman sosial itu, Elly berkongsi beberapa foto selepas dia selesai mengacarakan sebuah rancangan hiburan buat kali terakhir sebelum cuti bersalin.  Menurut Elly, dia juga memohon doa agar proses kelahirannya itu berjalan lancar.

Klik untuk gambar besar

Untuk makluman, Elly atau nama sebenarnya, Sharifah Aida Mazlina Syed Hanafi, 41, selamat mendirikan rumah tangga dengan seorang guru, Mohamad Azlan Che Nuh, 31, pada 18 Januari 2020.

Sebelum ini, Elly pernah mendirikan rumah tangga dengan pengarah Azmi Hatta pada 9 November 2014 dan bercerai pada 15 Oktober 2015. Hasil perkahwinan itu, mereka dikurniakan seorang cahaya mata perempuan, Putri Sara Sefhia, 5.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERTEMU JEJAKA BERDARAH KACUKAN - SITI SALEHA AKUI BERKAWAN RAPAT, DALAM PROSES KENAL

Pelakon Siti Saleha yang sudah 10 bulan bercerai, nampaknya sudah menemui pengganti selepas dia akui sedang berkawan rapat dengan seorang jejak berdarah kacukan sepertinya.

Saleha atau penuhnya Siti Saleha Mohd Baharum, 32, bagaimanapun enggan berkongsi lanjut mengenai lelaki berkenaan dan akan berkongsi di Instagram sekiranya ada perkembangan lanjut.

Dalam proses berkawan dan mengenali, Saleha berkata, dia akan kongsikan mengenai individu itu apabila dia sudah bersedia.

Saleha yang tampil dengan drama bersiri terbaru berjudul 'Hilang' itu dalam masa sama mengaku kenalan terdekatnya sudah mengetahui hubungannya dengan jejaka tersebut meskipun tidak berkongsi mengenainya di media sosial.

"Bila saya dah bersedia, saya sendiri akan kongsikan di Instagram. Saya rasa, dalam kalangan kawan-kawan, mereka tahu walaupun saya tak tunjuk gambar.

Klik untuk gambar besar

"Cuma nanti, bila tiba masanya baru saya tunjuk muka dia. Tiada apa yang serius, dia lelaki yang baik. Kami mempunyai persamaan, kita mix... kita orang putih.

"Saya rasa orang sekelilng tahu walaupun saya tidak berkongsi gambarnya. Bila-bila masa nanti saya tunjuk wajahnya," katanya.

Secara berseloroh, Saleha turut memaklumkan jejaka berkenaan turut menemaninya ketika tayangan perdana 'Hilang' yang diadakan di Pavilion Kuala Lumpur.

Untuk makluman, Saleha bercerai dengan bekas suami, Ahmad Lutfi Azhar pada 22 Januari lalu di Mahkamah Rendah Syariah, Klang, Selangor. Pasangan itu berkahwin pada 28 Julai 2017 namun mereka tidak dikurniakan cahaya mata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


16 FOTO - SEKITAR MAJLIS AQIQAH ANAK KEDUA SHIMA ANUAR

Pelakon Shima Anuar dan suaminya, Mohd Solih Toha baru-baru ini telah mengadakan majlis aqiqah anak kedua mereka, Mikhael Imaan Bin Mohd Solih yang dilahirkan pada 8 Ogos lalu. Detik istimewa itu telah dikongsikan oleh Shima menerusi laman Instagram miliknya.

Melihat pada foto yang dikongsikan, pasangan ini bersama anak-anak mereka sedondon menggayakan pakaian berona hijau dalam satu majlis yang diadakan dengan penuh sederhana dan dihadiri keluarga dan teman rapat.

Untuk makluman, Shima mendirikan rumah tangga dengan seorang ahli perniagaan yang juga duda kepada dua cahaya mata 8 April 2017. Pasangan itu dikurniakan dua cahaya mata, Marian Sophia dan Mikhael Imaan.

Klik untuk gambar besar

www.myartis.com / Sumber & foto: Media Hiburan Instagram Shima Anuar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN PANDANG HARTA, KENA JUJUR... " - VIDA MAHU CIK B SEGERA CARI TEMAN LELAKI, TAK KISAH KAHWIN MUDA

"Saya tahu Cik B pandai jaga diri dan dia memang tak nak ada teman lelaki. Tapi saya kata Cik B kena cari teman lelaki sebab saya tak nak bila dia dah tua baru nak cari teman lelaki, tak boleh! Sekarang ni umur 20 pun orang dah nikah, saya pun nak kena cepat-cepat dapat cucu.

"Orang yang betul-betul boleh menerima Cik B seadaanya. Jangan pandang harta Cik B walau Cik B banyak harta, kena jujur bersama Cik B," demikianlah kata usahawan kosmetik sensasi, Datuk Seri Vida yang berharap anak perempuannya iaitu Cik B cepat-cepat mempunyai teman lelaki.

Menerusi temubual bersama mStar, Vida berkata dia tidak kisah jika Cik B terus sahaja berkahwin sebaik sahaja tamat persekolahan, malah tidak sabar untuk menimang cucu.

Dalam pada itu, Vida atau nama sebenarnya Hasmiza Othman, 51, turut memberikan kriteria bakal menantunya haruslah seorang lelaki yang boleh menerima anaknya itu seadanya dan bukan mata duitan.

Klik untuk gambar besar

Sebelum ini, penampilan terbaru Cik B menjadi perhatian ramai apabila dilihat tampil berambut seperti seorang lelaki. Vida berkata, dia tidak kisah Cik B tampil dengan imej sedemikian serta mahu anaknya itu meneroka ketika berada di zaman remaja serta melakukan apa yang disukainya.

Dalam perkembangan lain, Vida menjadi cameo duet bersama penyanyi Alyph dalam single terbaharu berjudul 'Swipe'. Untuk lagu terbaharu, Vida berkata dia tidak menggunakan sebarang teknik marketing seperti yang pernah dilakukan sebelum ini.

"Tidak ada viral atau gimik yang akan membuatkan netizen kecam untuk lagu ini. Sejujurnya saya akui susah nak naik kalau mereka di luar sana tak kongsi lagu ni... sebab kalau benda negatif orang tengok sekejap saja," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LARA ALANA PATAH TANGAN KIRI, TERJATUH KETIKA BERMAIN

Perkongsian pasangan pelakon dan pengacara Awal Ashaari dan Scha Alyahya menerusi laman Instagram masing-masing telah mencuri perhatian apabila memuat naik beberapa foto anak sulung mereka, Lara Alana dengan keadaan tangan kirinya berbalut akibat patah dipercayai sebab terjatuh.

Scha dan Awal berkongsi foto-foto sewaktu membawa Lara untuk pemeriksaan dan juga sinaran x-ray di sebuah pusat perubatan swasta di Kuala Lumpur.

"Another x-ray day and missy is nervous," tulis Scha di ruangan kapsyen.

"My brave princess @laraalanaa," tulis Awal pula

Klik untuk gambar besar

Difahamkan sewaktu kejadian, Lara sedang bermain di kawasan perumahannya dan kemudian terjatuh. Berlaku pada Februari lalu, Lara sempat kembali ke sekolah dan tangan simennya dihiasi dengan tulisan dan lukisan cepat sembuh oleh rakan-rakannya.

Sementara itu di ruangan komen, ramai rakan selebriti dan wargamaya menitipkan kata-kata semangat dan doa mereka agar tangan Lara segera pulih.

Untuk makluman, pasangan ini mendirikan rumah tangga pada 4 May 2012 dan dikurniakan dua cahaya mata perempuan iaitu Lara Alana dan Lyla Amina yang lahir pada 12 Februari tahun lalu di Hospital Prince Court, Kuala Lumpur.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NASSIER WAHAB: "DISEBABKAN GUSI BUKAN AKIBAT PEMAKAIAN SUSUK..."

Penyanyi terkenal era 80-an, Datuk Nassier Wahab yang menafikan menggunakan susuk hingga memberi kesan terhadap masalah kesihatannya baru-baru ini. Nassier berkata, dakwaan segelintir pihak mengatakan dia melakukan amalan syirik itu tidak benar sama sekali.

"Saya tak pakai susuk, tolong hentikan dakwaan sebegini. Tuduhan ini sudah lama berlegar-legar di telinga apabila orang mengaitkan masalah kesihatan saya (baru-baru ini) adalah akibat kesan menggunakan susuk. Saya tidak ambil kisah tuduhan itu, yang penting saya makin sihat dan tidak melakukan sesuatu dimurkai Allah SWT," katanya yang berharap tuduhan jahat itu dihentikan segera tambahan pula ia satu fitnah.

Menjelaskan mengenai masalah kesihatannya, Nassier berkata dia ada masalah gusi sebelum giginya dicabut pada 2016: "Ketika menerima rawatan, doktor tidak menjahit semula gusi menyebabkannya terdedah kepada bakteria. Akhirnya, ia menyebabkan ketumbuhan di leher kiri. Masalah kesihatan yang dihidapi ketika ini disebabkan gusi bukan akibat pemakaian susuk seperti didakwa".

Klik untuk gambar besar

Menurut Nassier, dia menerima ketentuan Allah SWT dan yakin ada hikmah di sebaliknya: "Buat masa ini saya masih menerima rawatan dan selepas seminggu, semuanya akan selesai. Doktor minta saya berehat panjang dan dalam perancangan akan ada satu lagi pembedahan".

Biarpun begitu, Nassier berdepan kesukaran untuk makan kerana mulut tidak dapat dibuka dengan sempurna. Pada 12 April tahun lalu, penyanyi yang terkenal menerusi lagu Memori Cinta Luka itu dimasukkan ke sebuah hospital di ibu kota untuk membuang kelenjar dan ketumbuhan di leher kiri. Penyakit itu dihidapinya selepas membuat pembedahan gigi. Pada 1 Jun yang lalu, Nassier sekali lagi menjalani pembedahan bagi membuang ketumbuhan pada leher kirinya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS 3 TAHUN - DR AMALINA TERUJA BERTEMU SEMULA DENGAN AINUL MARDHIAH DI MALAYSIA

"Seronok dapat berjumpa Ainul dan ibu bapanya semula. Alhamdulillah, Ainul sihat dan ceria," demikian tulis pelatih Pakar Bedah Am, Dr. Nur Amalina Che Bakri yang berkongsi perasaan gembira apabila dapat bertemu semula dengan kanak-kanak yang pernah dibantu olehnya sebelum ini bagi menjalani pembedahan membuang ketumbuhan di mulut iaitu Ainul Mardhiah Ahmad Safiuddin.

Nur Amalina yang kini berada di Malaysia itu melalui hantaran di laman Instagramnya memberitahu, dia berasa seronok dapat meluangkan masa bersama dengan Ainul Mardhiah yang kini sudah kembali sihat dan ceria seperti kanak-kanak lain.

Sementara itu, ibu Ainul Mardhiah, Nurul Erwani Zaidi turut memuat naik pertemuan mereka bersama Dr Amalina di laman Instagram miliknya.

"Terima kasih Dr Nur Amalina luangkan masa dengan kami. Best dapat berjalan dan berborak dengan Dr dan suami. Insya-Allah, nanti kami pula akan ke London," katanya.

Klik untuk gambar besar

Meninjau ke ruangan komen, rata-rata pengguna media sosial turut berasa gembira dengan perjumpaan tersebut selepas hampir tiga tahun pembedahan Ainul Mardhiah di London selesai.

"Alhamdulillah, sebak pula lihat pertemuan semula ini." - "Syukur atas bantuan Dr, adik Ainul dah sihat sekarang." - "Takkan lupakan kisah ini, bila pembedahan itu sukar untuk dilakukan di Malaysia, Dr. Amalina ambil tindakan pantas," antara komen-komen netizen.

Terdahulu, Dr Amalina merupakan individu yang bertanggungjawab mengaturkan pembedahan bayi itu di London bagi membuang ketumbuhan seberat 200 gram. Ainul Mardhiah yang menghidap Germ Cell Tumour, selamat menjalani pembedahan selepas ketumbuhan pada mulutnya berjaya dibuang oleh sekumpulan pakar bedah dan bius, diterajui Ketua Unit Craniofacial hospital berkenaan, Prof David Dunaway.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR - MALAM BERINAI CHE TA MACAM MALAM 'NIKAH'

Macam malam nikah!

Demikianlah kelihatannya malam berinai Rozita Che Wan yang 'berkepit' bak pengantin baru dengan Zain Saidin di Dewan N'Dah Shah Alam, Selangor semalam.

Klik gambar untuk imej besar...

Apa yang menarik, pelakon itu juga tampil menggayakan barangan kemas tajaan Habib Jewels bernilai RM11 juta. Ahak!

Antara barangan kemas yang dipakainya ialah batu delima, tiara berlian, dua bentuk cincin, sepasang anting-anting labuh, rantai leher dan dua pasang rantai tangan yang bernilai RM6.5 juta.

Artikel terdahulu:

25 GAMBAR - NOSTALGIA KELUARGA ZAIN  & ROZITA

Selepas berinai, dia kemudian memakai set berlian merangkumi sebentuk tiara, cokar mutiara kuning dan berlian, dua bentuk cincin berlian kuning, sepasang anting-anting labuh serta dua pasang rantai tangan berlian lebar bernilai RM5 juta.

Untuk info, kira-kira 200 tetamu hadir di majlis tersebut iaitu ahli keluarga terdekat, media dan rakan-rakan artis. Antara artis yang hadir itu ialah Datuk Aznil Nawawi, Ayu Raudhah, Sharifah Shahora dan Mazlan Pet Pet.

Selepas majlis berinai itu, mereka berdua akan dinikahkan pula hari ini kira-kira jam 8,00 malam di Pusat Konvensyen Setia City.


ALBUM BARU - FORTEEN TAMPIL DENGAN 'KITA'

FORTEEN bermula dengan 4 jejaka iaitu Izzue, Ariz, One dan Ameer yang disatukan menerusi ujibakat KRU Music pada tahun 2010. FORTEEN mempertaruhkan bakat dan kemantapan vokal berharmoni untuk memperjuangkan muzik bergenre pop bagi memertabatkan lagi industri muzik tanah air.

Kini, genap 3 tahun penubuhannya, sebut sahaja nama FORTEEN, pasti ramai terbayangkan alunan vokal yang mantap dengan lagu-lagu pop balada yang sering menjadi hit di corong-corong radio. Ia terbukti melalui kejayaan single pertama mereka ‘Berdua Bersatu’, hingga tersenarai dalam Top 5 Artis Duo/Kumpulan ABPBH 2011.

Selepas kejayaan single pertama, FORTEEN tampil mempertaruhkan single kedua `Seperti Dulu’ yang juga  merupakan lagu tema filem 3D pertama keluaran KRU Studios `29 Februari’.

Industri muzik negara seakan merestui perjalanan seni FORTEEN apabila mereka dinobatkan sebagai Vokal Berkumpulan Terbaik AIM 19 tahun 2012 dan tercalon ke peringkat Separuh Akhir Muzik Muzik 27. Diikuti pula dengan kejayaan single ketiga `Kita’ yang tercalon ke peringkat Separuh Akhir Muzik Muzik 28 dan  Top 5 Vokal Berkumpulan Terbaik AIM 20.

Kejayaaan demi kejayaan yang diraih, membuktikan kemampuan FORTEEN sebagai sebuah kumpulan yang disegani, sekaligus menyangkal pendapat-pendapat yang mengatakan  FORTEEN hanyalah pendatang baru yang bersandar pada rupa semata-mata. Kemantapan vokal, One turut mendapat pengikhtirafan dunia apabila beliau mempertaruhkan 3 buah lagu berbahasa Inggeris dan satu lagu Melayu di World Performing Art 2013, Los Angeles dan memberi tuah kepadanya untuk menggondol dua pingat emas, dua perak dan dua gangsa di anugerah yang cukup berprestij itu.

Bagi meneruskan kelangsungan perjalanan seni mereka, FORTEEN kini tampil dengan album debut mereka yang berjudul 'KITA' . Album `KITA’ memuatkan 6 buah lagu yang bakal menjadi siulan ramai. Antara lagu-lagunya adalah `Kita’, `Tidak Pernah Berjumpa’, `Dikau Saja’,`Berdua Bersatu’, `Ketika Ini ‘ dan `Seperti Dulu’. Lagu `Tidak Pernah Berjumpa’ bakal memberikan kelainan dari single terdahulu yang berentak  pop akustik `sing –a-long’ yang santai dan “easy listening”.

Semoga dengan kehadiran album sulung ini yang berada di pasaran sejak 23 Disember, ia mampu mengubat kerinduan peminat-peminat FORTEEN bukan sahaja di Malaysia, malahan juga dari Brunei dan Singapura yang  sudah sekian lama ternanti-nantikan album sulung FORTEEN ini di pasaran.

Info ini disediakan oleh KRU Music


KES RM200K LESAP - BEKAS SUAMI  A. AIDA DISIASAT, TELEFON DIRAMPAS

"Suspek adalah bekas suami A. Aida sendiri. Bagaimanapun pihak kami masih menjalakan siasatan lanjut mengenainya. Kami rampas terlefon bimbit suspek untuk mendapatkan maklumat seterusnya berkaitan transaksi yang dibuat," demikiam jelas Ketua Polis Daerah Ampang Jaya, Asisten Komisioner, Noor Azmi Yusoff.

Persoalan individu manakah didakwa rapat dengan penerbit Datuk A. Aida yang melesapkan wang lebih RM200,000 bakal terjawab apabila bekas suami produser itu dipanggil pihak polis bagi membantu siasatan. Noor Azmi berkata, pihaknya berjaya menjejaki individu tersebut iaitu Ariff Aziz, 3, pada Selasa lalu yang merupakan suspek utama kes berkenaan untuk diambil keterangan. Polis turut merampas telefon bimbitnya.

Ditanya adakah kemungkinan Ariff akan didakwa dalam masa terdekat, Noor Azmi memberitahu pihaknya memerlukan sedikit lagi masa bagi melengkapkan kertas siasatan: "Selepas itu terpulang kepada pihak DPP (Timbalan Pendakwa Raya) untuk tindakan susulan".

Pada Rabu lalu, A. Aida, 49, mendedahkan dia kehilangan lebih RM200,000 dalam bentuk pelaburan menerusi dua transaksi di luar pengetahuannya. Sehubungan itu, A. Aida membuat laporan di Balai Polis Taman Bukit Indah, Ampang pada 21 Jun lalu berkaitan kes tersebut.

Klik untuk gambar besar

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ROSLAN SHAH MIMPI POTONG LINE  IQBAL KAHWINI DSV

Nampaknya... isu Datuk Vida dengan Iqbal masih belum reda!

Ini kerana, meskipun sekadar mimpi, namun nampaknya Iqbal seolah cemburu dan 'terasa hati' dalam senyuman terhadap Roslan Shah apabila isu RM1 juta turut diketengahkan oleh artis berasal dari Singapura itu yang mimpi berkahwin dengan DSV.

"Selamat Mimpi Cik Lan tak terkencing ya hehehehe ..... Kalau dah JODOH Nak buat Macam mana ya .....Cik Lan tak Mampu Nak Kasi 1 Bulan 1 juta.....Cik Lan Mampu Kasi Makan Rojak Buah Maznah ke Tuuu aje ......

"Cik Lan orang Miskin lah. .....huhuhuhuhu....Gambar kenangan Cik B dan kacak Masih kecil dulu ya .... ( Hanya Mimpi Saja ya )....." seloroh Roslan Shah semalam.

Perkongsian tersebut menerima kecaman netizen apabila ada yang menganggap Roslan cuba untuk mencari publisiti murahan dan mengambil kesempatan atas isu yang berlaku.

Klik untuk gambar besar

"Cik Lan akui cik Lan seorang pelembut dan Jangan menghina dan mengutuk dari luaran Saja ya tetapi sifat kelakian itu tetap ada dan Natsu... Sebagai Manusia boleh berubah apa," perli Roslan pada netizen yang menghinanya 'lembut'.

Namun apa yang paling terasa dijiwanya, ialah mesej peribadi Iqbal kepada dirinya yang didakwa seolah cuba memperkecilkannya yang memang sudah mengenali Datuk Vida sekian lama.

“Saya langsung tak terasa sekurang-kurangnya ada hiburan saya dan netizen. Saya tahu Cik Lan orang baik hati setiap kali kita jumpa.

“Di saat saya sedih ni Cik Lan cubalah pujuk DSV untuk nikah dengan Cik Lan. Anak-anak mereka mahu orang lebih dewasa,” tulis Iqbal menerusi mesej berkenaan yang seolah 'memulang paku buah keras'.

"Saya pun tak ada niat apa-apa cuma mahu berkongsi kisah mimpi itu dengan pengikut saya di media sosial. Tak sangka pula jadi lain.

"Saya dengan Datuk Vida memang sudah berkawan lama dan saya sangat menghormati beliau. Saya terus hubungi Datuk Seri Vida pukul dua pagi dan Iqbal pun saya DM sebab tak mahu mereka berkecil hati.

"Saya akan menghubungi Iqbal kembali bagi meminta penjelasan maksud sebenar mesej tersebut," balas Roslan yang hairan apabila gurauannya dianggap serius.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERING TERIMA KECAMAN & GAMBAR LUCAH - BABY SHIMA AKUI PERNAH TERFIKIR UNTUK BERHENTI DARI MEDIA SOSIAL

"Apa yang saya kongsikan di media sosial semuanya berkaitan dengan kerja. Sedihnya juga ada sahaja nak kecam dan tak kurang juga sering menerima gambar lucah. Ada ketika membuatkan saya terfikir untuk berhenti dari sebarang akvititi perkongsian di sosial media.

"Namun ini adalah kerja saya dan rasanya tidak perlu ambil peduli sangat dengan kata-kata yang boleh membuatkan saya rasa down," demikianlah kata penyanyi Baby Shima yang pernah terfikir untuk berhenti menggunakan media sosial, dek kerana sering menerima kecaman dan mendapat kiriman gambar lucah.

Namun Shima atau nama penuhnya Nor Ashimah Ramli, 30, berkata, dia sentiasa berfikiran positif dan mengingatkan diri bahawa semua perkongsian di media sosial hanya berkaitan kerja.

Baru-baru ini Shima mendedahkan nama dan gambar seorang lelaki yang menghantar gambar bogel kepadanya. Hantaran tersebut kemudian dipadam dan Shima berkata, dia berbuat demikian supaya dapat memberi pengajaran kepada peminat supaya tidak lagi melakukan perbuatan sebegitu.

Klik untuk gambar besar

"Kalau berani kirim gambar yang tidak senonoh, kenapa tak berani jawab atau munculkan diri apabila saya letakkan wajah sebenar individu itu di media sosial. Saya kongsikan gambar tersebut sebagai pengajaran, bukan hanya untuk diri sendiri malah untuk semua wanita di luar sana supaya lebih berhati-hati di media sosial," jelasnya.

Dalam pada itu, mengulas tentang pendapat segelintir netizen bahawa penampilannya yang seksi mengundang perhatian lelaki gatal, Shima tidak bersetuju. Penyanyi lagu 'Lalai' ini berkata, semua itu bergantung kepada pemikiran seseorang yang didorong oleh nafsu mereka sendiri.

"Saya masih tahu menjaga batas dan tidaklah terlalu seksi sehingga tayangkan lurah atau memakai skirt pendek. Pemikiran seseorang itu yang melampau dan menyebabkan penampilan saya ini dianggap seperti mudah menerima godaan lelaki sebegitu," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - KEMESRAAN ZALIF SIDEK & AWEK BARU

Jika beberapa bulan lalu hubungan Zalif Sidek dengan Fida Ibrahim berakhir selepas seorang wanita mengirim SMS mendakwa sebagai kekasih Zalif, kini aktor itu menemui pengganti baru. Tidak diketahui sama ada dia adalah wanita yang 'mendakwa' kekasih pada Fida atau yang 'fresh from the oven'.

Harapan kita, moga kali ini Zalif benar-benar 'jadi' dengan teman wanitanya ini. Bak kata pepatah, teman ketawa senang dicari, teman menangis seorang diri. Tak gitu?


AWIE TAMPIL RAMBUT PENDEK : "POTONG UNTUK MEMBUANG SAKIT-SAKIT..."

Menerusi muat naik di laman Instagram, penyanyi rock terkenal, Datuk Awie telah berkongsi beberapa foto dirinya tampil dengan potongan rambut pendek.

Penyanyi kumpulan Wings ini ketika ditanya berhubung penampilan terbarunya itu, berkata, dia memotong rambutnya itu selepas baru sembuh dari penyakit, baru-baru ini.

"Saya potong rambut pasal saya kecewa dengan keadaan dunia sekarang yang dilanda pandemik Covid-19. Saya tak berapa sihat hari itu. Saya ada buat pembedahan dan terlantar lama di hospital dan juga di rumah.

"Saya dah rasa macam tak bermakna semua ini. Kerja tak ada, lepas itu sakit pula. Rambut saya hari-hari banyak yang gugur. Kalau dulu rambut saya itu mahkota untuk saya bekerja dan saya rasa bangga berambut panjang, tetapi dalam situasi sekarang termasuk saya kerap sakit dan tak bekerja pula, saya rasa seperti kecewa dengan keadaan diri dan dunia yang dilanda sakit," katanya.

Klik untuk gambar besar

Menurutnya, setiap hari dia terbaring dan melihat rambutnya gugur tidak bermaya: "Tiga minggu saya tak boleh buat apa-apa, cuma baring dan jalan dalam rumah saja. Saya jadi rimas dan marah.

"Jadi saya berniat memotong rambut saya untuk membuang sakit-sakit yang ada dalam diri saya pergi bersama rambut-rambut itu dan berdoa serta berharap tumbuhlah rambut yang sihat dan baik-baik bersama rezeki dan kesihatan yang elok-elok.

"Insya-Allah, itu sahaja sebenarnya yang membuatkan saya potong rambut. Saya juga sedang mencari jalan penyudahnya. Doa- doakanlah saya," jelasnya lagi.

Terdahulu, Awie pernah beberapa kali terkena sakit misteri dan berubat dengan beberapa pengamal perubatan Islam. Dalam program sumbangan Misi Kemanusiaan Sayap-Sayap Wings serta Majlis Aqiqah & Berendoi anak keenamnya pada 17 April lalu, Awie memaklumkan dia baru keluar dari hospital. Bagaimanapun, Awie enggan berkongsi mengenai penyakitnya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIALAH KEKASIH BARU SAYA -  IEDA MOIN

Bergelar ibu tunggal sejak Disember tahun lalu, Ieda Moin atau nama sebenarnya Siti Haida Abd Moin memberitahu bahawa dia sudah bertemu penggantinya.

Menurut Ieda, jejaka yang bernama Mohd Amril Gul Khan Abdul Rahman, 33, itu masih bujang dan bukan suami orang.

"Bahagia ke tidak? Nampak tak berbunga hati saya kini. Alhamdulillah, saya mula kenal dengan dia hujung April lalu. Kami kenal lama lagi cuma rapat sekitar bulan itu.

Klik gambar untuk isze besar

"Malahan ketika saya berdepan krisis rumah tangga pun dia tahu. Jadi sekarang ini kalau nak cakap proses mengenali hati budi macam klise. Tapi memang dialah kekasih saya.

"Dia masih bujang dan berusia 33 tahun. Dia bukan orang dalam industri seni. Tapi pernah terbabit dalam kerja pengurusan bakat baharu yang dimiliki ahli keluarganya. Dia pun ada kerja sendiri," ujar Ieda dipetik sebagai berkata.

Bila ditanya mengenai perancangan kahwin dalam masa terdekat, Ieda menjelaskan bahawa hubungan mereka belum lagi ke arah itu.

"Saya pun belum mengenali keluarganya. Begitu juga dengan dia. Cuma adik-beradik saya ada berjumpa dengannya sebelum ini. Soal kahwin ini bukan perkara mudah kerana ia membabitkan keluarga. Kami pun dalam peringkat menyesuaikan diri," jelasnya.

Disamping itu, Ieda menyifatkan kekasih hatinya itu sebagai seorang yang sangat mengambil berat dan mempunyai sisi humor sepertinya juga.

"Dia buat saya jadi selesa dengannya. Apabila saya merajuk, dia pandai memujuk dan tenangkan saya. Dia tahu saya melatah tapi tak kacau saya," katanya.

Dalam pada itu, Amril berkata yang dia juga tidak dapat memberikan kata putus terhadap kesudahan kisah cinta mereka kerana ia masih terlalu awal untuk diperkatakan.

"Kita tak tahu soal jodoh, ajal, maut kerana semua itu di luar bidang kuasa kita. Insya-Allah, saya juga mengharapkan pengakhiran yang baik. Saya memang suka sikapnya, termasuk dirinya yang suka melatah," jawabnya.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KONTROVERSI VIDEO PANAS: "IA TIDAK MEMBERI KESAN..." - ZUL ARIFFIN

"Kalau seseorang menganggap dirinya selebriti, ia mungkin memberi kesan kerana membabitkan imej. Saya lebih menjaga kualiti lakonan di lokasi penggambaran. Sebagai seorang pelakon, hanya ini yang saya tahu, selebihnya adalah kehidupan peribadi.

"Saya tidak boleh menghentikan orang nak buat macam-macam. Hanya merisaukan saya adalah perkara memberikan impak buruk kepada kerjaya," kata pelakon Zul Ariffin yang baru-baru ini mencetuskan kontroversi gara-gara penyebaran video panas membabitkan individu mirip dirinya, mendakwa tidak terkesan dengan insiden berkenaan.

Zul, 34, berkata, kejadian itu tidak memberi impak kepada dirinya kerana dia hanya pelakon, bukan selebriti. Baru-baru ini, tersebar video berdurasi 45 saat yang antara lain memaparkan individu mirip pelakon Sangkar itu sedang berbaring dan melakukan aksi tidak senonoh.

Sebelum ini, Zul mendakwa dia menjadi mangsa teknik 'deepfake' iaitu mencari visual lain bagi menggantikan wajah yang dipaparkan dalam video. Zul yang ditemui di lokasi penggambaran filem 'Talbis Iblis' di Hatter's Castle di Pulau Carey, enggan mengulas lanjut mengenai insiden video panas itu.

"Saya tiada komen untuk hal berkaitan dengan video. Tiada sebab saya marah walaupun sering menjadi mangsa teknologi. Mereka boleh melakukan apa saja yang dimahukan. Untuk saya, ia tidak memberi kesan. Saya masih lagi bekerja seperti biasa," ujarnya.

Klik untuk gambar besar

Zul berkata, dia sudah melalui pelbagai kontroversi sepanjang bergelar anak seni: Setiap orang ada kisah masing-masing. Disebabkan itulah saya tidak pernah memberi komen terhadap pelakon lain. Ini kerana tidak tahu, masa saya akan tiba. Kalau bukan saya menjadi mangsa, pasti ada artis lain".

Zul berkata, dia tidak boleh menghentikan mana-mana pihak yang sengaja mahu memburukkan dirinya: "Saya cuma risau apabila bekerja dalam bidang ini, ia boleh beri kesan terhadap karier saya. Itu saja satu-satunya perkara yang saya risaukan. Tapi setakat ini saya keluar berjalan-jalan, orang tetap menyapa tanpa rasa pelik. Mungkin kalau bukan saya, perkara ini akan jadi pada orang lain pula nanti.

Terdahulu, Zul menafikan dirinya individu dalam video ini dan mendakwa dirinya menjadi mangsa teknik 'deepfake' iaitu mencari visual lain bagi menggantikan wajah yang dipaparkan dalam video: "Saya tak berhasrat untuk buat laporan polis kerana tiada guna kerana ini adalah teknologi Internet.

"Lainlah kalau orang itu berada depan mata. Saya dah melalui pelbagai kontroversi sepanjang bergelar anak seni. Setiap orang ada kisah masing-masing. Disebabkan itulah saya tidak pernah memberi komen terhadap pelakon lain," jelasnya.

Zul turut menafikan menyahaktifkan Instagram buat sementara kerana isu terbabit. Menurutnya, setiap hujung tahun dia pasti akan berbuat demikian untuk berehat daripada media sosial.

www.myartis.com / Sumber & foto: Berita Harian, Harian Metro & Instagram Zul Ariffin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEDAH BEKAS PEMANDU BAHAYAKAN NYAWANYA - CHE TA MAHU SAMAN MALU

"Bayar tetap bayar gaji dia sudah dibayar penuh seperti biasa berjumlah RM2,000 hari ini. Gaji dia bulan pertama dibayar seperti biasa. Cuma untuk bulan Mac saya terlambat bayar kerana tidak masuk pejabat untuk menguruskan hal kerja termasuk pembayaran gaji.

"Kebiasannya saya akan bayar gaji setiap hujung bulan atau selewat-lewatnya sebelum masuk tarikh ketujuh bulan seterusnya. Itu standard biasa," demikian jelas pelakon dan usahawan Rozita Che Wan yang memberitahu dia sudah pun melakukan pembayaran gaji kepada pemandunya semalam serta menjelaskan gaji bulan Februari dibayar agak lewat berikutan dia sering tiada di pejabat.

Semalam tular di media sosial kenyataan oleh bekas pemandu Rozita atau lebih mesra disapa Che Ta yang mendakwa pelakon itu tidak tidak membayar gajinya seperti yang telah dijanjikan. Kemudian, lelaki itu memberitahu isu itu sudah pun selesai apabila Che Ta sudah pun menyelesaikan tunggakan gajinya berjumlah RM2,000 serta saman RM300.

Difitnah tidak membayar gaji bekas pemandunya sehingga menerima pelbagai kecaman termasuk menganiaya pekerjanya, Che Ta akan mengambil tindakan undang-undang terhadap individu tersebut yang menularkan isu itu di akaun Facebooknya.

Klik untuk gambar besar

Menurut Che Ta, tindakan bekas pemandunya dikenali Muhammad Riduan itu sudah mencalarkan imejnya kerana menyebarkan cerita yang tidak benar. Pada masa sama, Che Ta turut mendedahkan lelaki itu menunjukkan prestasi kerja yang hambar serta banyak masalah yang ditimbulkan, malah pernah terlelap ketika sedang memandu dan membahayakan nyawanya.

"Kalau dia muatnaik dalam status di Facebook, cakap kena kerja pada dari pukul 7 pagi hingga 12 malam sampai letih. Kenapa tak tulis pula sepanjang masa itu, masa banyak dihabiskan dengan membuta (tidur). Tak cukup saya cakap jangan tidur di sofa di pejabat, dia sambung pula di surau.

"Sebelah malam pula sanggup ambil kerja lebih masa dengan menjadi pemandu Grab sampai lewat pagi. Soal nak buat kerja lain tu saya tak pernah larang, tapi sampai etika kerja jadi 'ke laut' hingga tak datang tepat waktunya, apa saya patut beri muka dengan orang macam ini.

"Banyak kesalahan dan masalah yang ditimbulkan, tapi saya cuba pejam mata. Nampak gayanya, dia cuba menguji tahap kesabaran diri. Dia pernah terlelap waktu memandu ketika kami dalam perjalanan ke Johor. Saya minta dia berhenti memandu dan membasuh mukanya. Dia harus fikir dengan sikapnya itu nyawa orang lain boleh tergadai," katanya.

Dalam pada itu, Che Ta berkata dia akan mengambil tindakan undang-undang terhadap lelaki berusia 21 tahun terbabit kerana telah menjatuhkan reputasinya serta menuntut permohonan maaf secara terbuka.

"Dengan apa yang sudah dia lakukan kepada saya dengan mengadakan cerita tidak benar sekaligus jatuh fitnah dan memalukan, kami akan ambil tindakan tegas. Kami sudah berhubung dengan peguam untuk tindakan mahkamah. Malah kami juga nak buat saman malu dan memohon dia melakukan permohonan maaf secara terbuka," tuturnya.

www.myartis.com / Sumber & foto: mStar & Instagram Rozita Che Wan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA FATIN AFEEFA KONGSI VIDEO ANAK PEREMPUAN 'MANJA' DENGAN BAPA TIRI

Semua sedia maklum pada 30 Disember lalu, pelakon Fatin Afeefa telah selamat mendirikan rumah tangga lagi sekali dengan pilihan hatinya yang merupakan seorang jutawan dikenali sebagai Aliff Awang.

Sejak berkahwin, Fatin atau nama sebenarnya Fatin Nur Afifah Shamsudin, 29, dilihat semakin bahagia menjalani kehidupan baharu bersama suami barunya apatah lagi sebelum ini namanya sering terpalit dengan pelbagai kontroversi.

Menerusi perkongsian terbaru di TikTok, Fatin telah memuat naik video memaparkan kemesraan anak perempuannya, Ivy Herra Sophia dengan bapa tirinya. Dalam video tersebut, Ivy dilihat memegang tangan sambil bermain dengan cincin dipakai bapa tirinya itu.

Malah, Ivy juga dilihat berpegangan tangan dengan Aliff ketika sedang berjalan, manakala Fatin berjalan bersama anak lelakinya. Fatin bagaimanapun sempat berseloroh mengatakan anak perempuanya itu tidak bagi peluang langsung kepadanya dan suami untuk bermesra sebagai pengantin baharu.

Klik untuk gambar besar

Meskipun baharu tiga hari melangsungkan perkahwinan, Fatin terpaksa berkongsi kasih suami dengan anak perempuannya yang kini berusia 7 tahun.

Perkongsian Fatin itu mendapat pelbagai reaksi daripada pengguna laman sosial yang suka melihat keakraban Ivy dengan bapa tirinya itu serta mendoakan rumah tangga pasangan itu bahagia hingga ke akhir hayat.

Malah mereka turut bimbang sekiranya ada pihak yang tidak senang melihat Ivy rapat dengan Aliff.

"Dia pula yang obses dengan bapa dia, risau tengok siapa yang baru kahwin ini. Ivy dah jadi orang ketiga dalam hubungan Fatin, jangan ada yang meroyan sudahlah.

"Comel Ivy manja dengan ayah baru, tunjuk lagi Fatin nanti ada yang koyak pula," antara komen-komen pengguna laman sosial.

Untuk makluman, Fatin pernah berkahwin dengan pelakon Adam Shahz pada 21 Disember 2013 namun bercerai pada 30 Mei 2017. Pasangan itu dikurniakan seorang cahaya mata iaitu Ivy Herra Spohia.

Sebelum berkahwin dengan Adam, Fatin juga mempunyai seorang cahaya mata lelaki, Adam Aisy Arrian.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - MOHD SAIFUL BUKHARI KINI BERGELAR BAPA

Isteri kepada Mohd Saiful Bukhari, iaitu personaliti TV3, Nik Suryani Megat Deraman selamat melahirkan cahaya mata pertamanya Isnin lalu, kira-kira jam 5.35 petang di sebuah hospital di Kuala Lumpur.

Berita gembira tersebut telah dikongsikan sendiri oleh Mohd Saiful di laman sosialnya, dan bayi lelakinya itu telah diberi nama Yusuf Bukhari bin Mohd Saiful Bukhari.

"Alhamdulillah, isteri saya Sue Megat Deraman selamat melahirkan cahaya mata lelaki pertama kami. Syukur Ya Allah atas kurniaan dan rezeki yang diberi. Hadiah hari lahir paling bermakna. Selamat Datang Anakandaku Yusuf Bukhari bin Mohd Saiful Bukhari," ujarnya.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


MANGSA: "PENDAKWAH TERBABIT UGUT NAK SAMAN JIKA SAYA BUKA MULUT ATAU LAPOR POLIS"

Sebelum ini, seorang netizen mendakwa rakan baiknya yang menjadi mangsa seorang pendakwah selebriti. Malah, rakan baiknya dikatakan mengalami trauma akibat perbuatan pendakwah terbabit.

Dakwaan tersebut kemudiannya menjadi tular di media sosial dan sehingga kini masih hangat diperkatakan. Kini, wanita berusia 23 tahun yang didakwa menjadi mangsa rogol pendakwah itu membuat pendedahan bahawa dia takut untuk membuat laporan polis sebelum ini kerana telah diugut oleh pendakwah berkenaan.

Wanita yang dikenali sebagai Mia (bukan nama sebenar) itu berkata, antara sebab lain dia tidak membuat laporan ketika itu adalah kerana ibu bapanya tidak mengizinkan.

"Saya tiada kekuatan untuk membuat laporan polis sebelum ini kerana takut selepas diugut. Pendakwah terbabit pernah ugut nak saman jika saya buka mulut atau membuat laporan polis. Ibu bapa juga tidak benarkan saya membuat laporan polis kerana malu jika perkara ini menjadi kecoh dan diketahui ramai.

Klik untuk gambar besar

"Namun, selepas mendapat sokongan dan bantuan daripada beberapa pihak, saya beranikan diri untuk membuat laporan polis, Rabu lalu," tuturnya.

Menurutnya, dia berharap laporan yang dibuat dapat menegakkan keadilan selepas melalui pelbagai derita dalam hidup.

"Saya berharap selepas ini keadilan dapat ditegakkan sekali gus membayar semula derita yang pernah saya alami sebelum ini. Sedikit sebanyak dapat melegakan hati selepas memendamnya sekian lama," katanya.

Terdahulu, seorang pendakwah selebriti ditahan polis Khamis malam bagi membantu siasatan kes dakwaan merogol seorang gadis di Shah Alam, Selangor, tahun lalu.

Suspek berusia 25 tahun itu ditahan kira-kira jam 11 malam selepas tampil memberi keterangan di Ibu Pejabat Polis Daerah (IPD) Shah Alam.

Ketua Polis Daerah Shah Alam, Asisten Komisioner Baharudin Mat Taib dipetik sebagai berkata, pihaknya menerima laporan mangsa berusia berhubung perkara itu, semalam.  Katanya, mangsa dipercayai keluar dengan suspek yang dikenali menerusi Instagram pada 11 September tahun lalu.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MICHAEL ANG TERKEJUT KES COVID-19 MENINGKAT: "TAK PAYAH BELI BAJU RAYA... MASAK & MAKAN SENDIRI"

"Ok confirm tak payah beli baju raya. Simpan aje duit la! Raya ni kita main-main masak and makan sendiri kat rumah aje la! Apoooo 2800 kes Covid!!!! Tolong la duduk rumah kalau tak ada bendapenting dekat luar tu! Scaryyyyy MCO balik!" demikianlah kata penerbit, pengarah dan pelakon Michael Ang menerusi muat naiik di laman Instagram miliknya.

Sejak kebelakangan ini, kes Covid-19 dilihat meningkat naik sekaligus mencetuskan kebimbangan. Perkara itu turut mendapat perhatian, Michael atau mesra disapa Mike yang memberitahu bahawa dia tidak akan beraya tahun ini.

Katanya lagi, melihatkan kes meningkat naik lebih baik jika simpan sahaja duit daripada membeli baju raya baharu. Ujarnya, raya kali ini dia hanya masak-masak dan makan sendiri sahaja di rumah.

Klik untuk gambar besar

Michael turut mengingatkan orang ramai supaya menjaga diri dan keluar rumah jika ada urusan penting sahaja, malah bimbang jika Perintah Kawalan Pergerakan (PKP) dilaksanakan semula.

Perkongsian Michael itu mendapat pelbagai reaksi daripada netizen yang turut terkejut dengan peningkatan kes, namun masih berharap kerajaan dapat memberi kebenaran untuk pulang beraya.

Dalam pada itu, ramai meninggalkan komen mengatakan mereka sentiasa mematuhi SOP dan duduk di rumah sudah lebih setahun namun golongan 'kayangan' yang merayap sana sini.

www.myartis.com / Sumber & foto: Oh Bulan & Instagram Michael Ang

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKATA PURA-PURA TUNJUK BAHAGIA - IDZHAM ISMAIL TERKILAN

"Pernah ada individu menghantar mesej menggunakan akaun palsu dan mengecam saya. Katanya, saya tidak perlu berpura-pura bahagia kerana alam perkahwinan tidak sentiasa indah. Apa tujuan dia berbuat demikian? Naik turun dalam perkahwinan itu lumrah dan mana ada pasangan yang sentiasa bahagia. Salahkah saya berkongsi momen gembira menerusi media sosial sebagai inspirasi kepada pasangan lain?

"Bohong jika saya dan isteri tidak pernah bergaduh, tetapi semua itu berbalik kepada niat kita. Saya memilih hanya memuatnaik momen indah supaya saya lebih menghargai isteri. Setiap kali menatap gambar itu, ia mengingatkan kenangan manis kami bersama-sama.

"Secara tidak langsung, ia membantu meredakan perasaan, malah membuatkan saya rindu momen manis, terutama ketika kami sedang berselisih faham," demikian kata pelakon Idzham Ismail yang terkilan apabila segelintir pihak menganggap dia sengaja mempamerkan kebahagiaan gara-gara sering memuatnaik gambar bersama isteri dan anaknya di media sosial.

Klik untuk gambar besar

Idzham mengakui, dia kebingungan apabila kerap menerima mesej peribadi daripada individu yang tidak berpuas hati, sedangkan foto itu adalah rakaman kenangan indahnya bersama keluarga. Pelakon 'Juvana' itu berkata, luahannya itu juga bertujuan menyebarkan mesej positif kepada pengikutnya di laman sosial, sekali gus memberinya peringatan supaya tidak tersasar dalam menyusun langkah.

"Pilihan ada di tangan kita dan semuanya hanya di hujung jari. Kenapa mahu pilih sebarkan kebencian sedangkan banyak perkara manis boleh dikongsi? Alhamdulillah, kebanyakan pengikut menerima secara positif apa yang saya sampaikan. Saya berterima kasih kepada semua yang sentiasa menyokong," ujarnya yang mendirikan rumah tangga dengan Siti Nur Abillah Shamsuddin pada 27 Ogos 2016 dan dikurniakan seorang anak perempuan, Nur Sofea Inara.

www.myartis.com / Sumber & foto: Berita Harian & Instagram Idzham Ismail

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEBELUM SERANGAN BERLAKU, KAMI DAH BALIK MALAYSIA" - EMMA MAEMBONG

Semua mengetahui pada Jumaat lalu telah berlakunya penembakan dan letupan bom di Paris. Serangan tersebut telah mengorbankan kira-kira 150 orang.

Tiga lelaki dipercayai pengganas yang melakukan serangan itu di dewan konsert Bataclan telah ditembak mati selepas polis menyerbu dewan itu.

Terdahulu, seramai 39 dilaporkan maut dalam beberapa siri tembakan di sekitar Paris.

Emma Maembong, 23, yang bercuti di Paris bersama adiknya, Chacha serta kakak dan abang ipar iaitu Yaya Maembong dan Wan Raja bagaimanapun selamat dari serangan tersebut.

Menurut Emma, mereka tidak terlibat dalam serangan itu kerana sudah pulang ke Malaysia sejak Rabu lalu selepas seminggu bercuti di sana.

"Alhamdulillah, saya dan ahli keluarga lain selamat sahaja kerana kami sudah pulang sejak tiga hari lalu malah sekarang pun sudah mula kembali bekerja," ujar Emma dipetik sebagai berkata.

Sementara itu, Wan Raja berkata, dia terkejut dengan berita berkenaan dan bersyukur kesemua mereka sudah meninggalkan lokasi tersebut lebih awal.

"Alhamdulillah, kami sudah balik dari bercuti. Kami ke sana pada 2 hingga 10 November untuk bercuti.

"Kami ke Paris sehari sahaja, selebihnya berada di London," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom